MLB® 13 The Show™ | Παιχνίδια PS3 | PlayStation\nΠρογραμματιστής: SCE San Diego Studio\nΠήγαινέ με στο παιχνίδι\nΑπολαύστε τη μαγεία του μπέιζμπολ σε όλο της το μεγαλείο στο MLB 13 The Show για το PlayStation 3 και το PlayStation Vita. Ρίχνοντάς σας σε μια φαντασμαγορική, ρεαλιστική τηλεοπτική αναμετάδοση, το MLB 13 The Show εντυπωσιάζει ήδη από το ξεκίνημα. Παίκτες και ομάδες από τον πραγματικό κόσμο του Major League Baseball, ο καθένας με το δικό του στυλ παιχνιδιού, προθερμαίνονται για να παίξουν μόνο για εσάς.\nΑν λοιπόν είστε λάτρεις του αγαπημένου χόμπι της Αμερικής, θα εντοπίσετε εύκολα το ξεχωριστό τρόπο ρίψης του Johnny Cueto και το στυλ χτυπήματος πάνω από το κεφάλι του Jose Bautista.\nΑκόμα και αν δεν είστε εξοικειωμένοι με αυτό το συναρπαστικό και παθιασμένο άθλημα, υπάρχουν πολλά εδώ που μπορούν να σας βάλουν στο κλίμα. Με το εκπαιδευτικό σύστημα έχετε στη διάθεσή σας αναλυτικές οδηγίες για τον τρόπο παιχνιδιού και τις στρατηγικές, καθώς και έναν οδηγό με τη βασική ορολογία του μπέιζμπολ. Θα σας δοθούν συμβουλές για τη ρίψη ενάντια σε ισχυρούς ροπαλοφόρους, για το χτύπημα ρίψεων από πονηρούς παίκτες και για την καλή απόδοσή σας σε άλλες πλευρές του παιχνιδιού, όπως η διαδικασία υποδοχής και το κλέψιμο βάσεων.\nΗ εκπληκτική ομάδα σχολιασμού προσφέρει επίσης άψογη αναμετάδοση της δράσης στην οθόνη. Ακούστε τις σοφές τους συμβουλές και μπορεί να βελτιώσετε το παιχνίδι σας αν ακολουθήσετε τις έμπειρες παρατηρήσεις τους. Φροντίστε να δημιουργήσετε ένα βίντεο με στιγμιότυπα από το παιχνίδι σας, ώστε να μπορείτε να εντοπίσετε τα αδύναμα σημεία σας.\nΠλέον παίζετε στις μεγάλες κατηγορίες\nΉρθε η ώρα να κάνετε την εμφάνισή σας στο μεγάλο γήπεδο μπέιζμπολ, γι' αυτό και είστε η μεγαλύτερη ατραξιόν. Το MLB 13 The Show στο PlayStation 3 σάς κάνει τον άσσο του Major League Baseball, όπου μπορείτε να ζήσετε όλες τις καλύτερες στιγμές αυτού του ζόρικου αθλήματος.\nΜπορείτε να επιλέξετε μεταξύ 30 ομάδων, από τους παγκοσμίως γνωστούς New York Yankees έως τους επιτυχημένους San Francisco Giants, για να φτάσετε στη δόξα. Και υπάρχουν αρκετές δοκιμασίες για να περάσετε στο γήπεδο, από την αναλυτική ολόκληρη σεζόν στη λειτουργία Franchise έως τα σημαντικά παιχνίδια εξάσκησης των μίνι λειτουργιών. Μήπως θέλετε να ξεκινήσετε από την αρχή; Τότε δημιουργήστε το δικό σας παίκτη στο Road to the Show και οδηγήστε τον από τις μικρές κατηγορίες στο προσκήνιο με τα άλλα αστέρια.\nΕπιλέξτε ένα μικρότερο βαθμό δυσκολίας, ώστε να απλοποιήσετε τα στοιχεία ελέγχου και να διευκολύνετε την είσοδό σας στο παιχνίδι. Έτσι, τα χτυπήματα και οι ρίψεις θα είναι παιχνιδάκι. Μήπως θέλετε να εξασκηθείτε ενώ παίζετε ή ίσως να κάνετε προθέρμανση για ένα πραγματικό παιχνίδι; Αρπάξτε μια κάμερα PlayStation Eye και το χειριστήριο κίνησης PlayStation Move για την καλύτερη επίθεση με το χέρι ρίψεων, προσθέτοντας λίγο στυλ στο γύρισμά σας.\nΤο μπέιζμπολ είναι ένα άθλημα ψυχολογίας και το MLB 13 The Show κρατά αυτό το στοιχείο σφιχτά στα χέρια του. Υπάρχουν πολλά εργαλεία που μπορούν να σας βοηθήσουν να αριστεύσετε όσον αφορά το συγχρονισμό και τις προβλέψεις σας, καθώς και την καταρράκωση της ψυχολογίας του αντιπάλου σας. Παρακολουθείτε τη δόνηση του ασύρματου χειριστηρίου σας ώστε να είστε βέβαιοι ότι οι ρίψεις σας είναι υπό έλεγχο και έτσι θα μπείτε στη στιγμή στο Hall of Fame.\nΠάρτε μερικούς φίλους και αρχίστε το παιχνίδι. Το MLB 13 The Show κόβει την ανάσα όταν πρόκειται για ψυχαγωγία με λειτουργίες για πολλούς παίκτες. Πριν λάβετε μέρος στο Road to the Show, κάντε πρώτα προθέρμανση με ορισμένες ασκήσεις χτυπημάτων και ρίψεων, ώστε να δημιουργήσετε τον παίκτη σας και να προχωρήσετε σταδιακά από τις μικρές κατηγορίες.\nΔεν είστε ακόμα έτοιμοι να συμμετάσχετε σε ένα παιχνίδι όπου κρίνονται πολλά με τους φίλους σας; Τότε λάβετε μέρος στο Home Run Derby που επιτρέπει σε εσάς και σε έως και επτά φίλους σας να διαγωνιστείτε για να δείτε ποιος μπορεί να στείλει περισσότερες φορές την μπάλα πάνω από το φράχτη. Με τη διαδικτυακή λειτουργία Cross-Play μπορείτε να αντιμετωπίσετε όλους τους αντιπάλους την ίδια στιγμή τόσο στο PS3 όσο και στο PS Vita.\nΣε περίπτωση που θέλετε να συμμετάσχετε σε ένα μεγαλύτερο διαγωνισμό δεξιοτήτων και εξυπνάδας, μπορεί να προσαρμόσετε το δικό σας Πρωτάθλημα για έως και 29 παίκτες και να αγωνιστείτε για μια ευκαιρία στο World Series. Επωφεληθείτε από το The Show Live για αγώνες επίδειξης όπου μπορείτε να κατεβάσετε τροφοδοσίες άμυνας και ρόστερ από το MLB.com, ώστε να είναι σίγουρο ότι θα ενημερώνεστε συνεχώς για τις τελευταίες εξελίξεις στον κόσμο του μπέιζμπολ.\nΜπορείτε να κάνετε ακόμα περισσότερα με την κορυφαία λειτουργία Diamond Dynasty 2.0 στο PS3, η οποία σας προκαλεί να σχεδιάσετε τις δικές σας ονειρεμένες ομάδες από την αρχή, να εκπαιδεύσετε τους παίκτες, να συνδεθείτε στο Διαδίκτυο και να ξεκινήσετε το μονοπάτι σας προς την απόλυτη παγκόσμια κυριαρχία στα αθλήματα. Ο κόσμος περιμένει, τεμπέληδες... ώρα να δοκιμάσετε την τύχη σας και να δοξαστείτε.


«Ο Ίβιτς με εκμεταλλεύτηκε για να σώσει την θέση του» – Arouraios.gr – Ειδήσεις\n«Ο κόσμος είναι αυτός που έχει κρίνει. Με τον προπονητή δεν υπήρξε κάποιο επεισόδιο. Υπήρξε μια απόφασή του, την οποία έχει κρίνει ο κόσμος. Ευτυχώς για μένα ο Ίβιτς με επιβεβαίωσε με την μέχρι τώρα συμπεριφορά του και ο κόσμος κατάλαβε τι συνέβη τότε. Έχω κάνει λάθη στο παρελθόν, μπορεί κάποιοι να με συμπαθούν, άλλοι όχι, όμως όλη η ποδοσφαιρική πιάτσα ξέρει ότι είμαι τίμιος. Αυτό που έγινε δεν ήταν δίκαιο. Ο Ίβιτς εκμεταλλεύτηκε την παλιότερη κόντρα μου με τον Άγγελο Αναστασιάδη για να γλιτώσει τη θέση του. Στον ΠΑΟΚ έδωσα και πήρα πολλά τα χρόνια που ήμουν παίκτης του. Δεν υπήρξε ποτέ στιγμή που να ενήργησα με οποιαδήποτε άλλη σκέψη πέραν από το καλό του ΠΑΟΚ και να μην έδωσα τον καλύτερο εαυτό μου. Ως αρχηγός έκανα πάντα αυτό που πρέπει να κάνει ένας πραγματικός αρχηγός προς όφελος της ομάδας. Όχι κάποιος που απλά φοράει το περιβραχιόνιο και σκύβει το κεφάλι. Τα έχω καλά με τον εαυτό μου. Στην καριέρα μου κανείς δεν μου χάρισε τίποτα. Αυτό που με ενοχλεί είναι όταν ένας άνθρωπος αλλάζει μετά από ένα γεγονός. Ο Ιβιτς ήταν διαφορετικός άνθρωπος μέχρι να κάνει το συμβόλαιο με τον ΠΑΟΚ. Όταν ήταν στη δεύτερη ομάδα είχαμε καλές σχέσεις, τον είχαμε βοηθήσει μαζί με τον Τζιόλη. Μετά το συμβόλαιο, άλλαξε. Λίγο πριν από τα δικά μου είχε γίνει κι ένα αντίστοιχο περιστατικό με έναν άλλο παίκτη, αλλά φροντίσαμε όλοι να εκτονωθεί. Γενικά στην πορεία μου στον ΠΑΟΚ πάντα εγώ ήμουν εκεί σαν ένας «τοίχος» για να με «χτυπάνε» και να κρύβονται πίσω από τον «κακό Τζαβέλλα», τον Αθηναίο κλπ. Χτυπούσαν τον ΠΑΟΚ μέσω εμού μέχρι να πάρουν αυτό που ήθελαν…Τώρα είναι όλοι ΠΑΟΚ»!\n– Από τη διοίκηση έχεις παράπονο;\n– Αν είχατε τώρα μια συνάντηση με τον κ. Ίβιτς, τι θα του έλεγες;\n– Να υποθέσω ότι δεν σκέφτεσαι την επιστροφή σου στο ελληνικό πρωτάθλημα…\n– Η Εθνική είναι άλλη υπόθεση…


ΕΛΜΕ: Εκλογές με φόντο συνδικαλιστικές διώξεις\nεργασία / . / 22.12.2015\nΣυνεχίζονται οι εκλογικές διαδικασίες καθηγητών και δασκάλων για ανάδειξη νέων ΔΣ στις ΕΛΜΕ και στους συλλόγους Πρωτοβάθμιας Εκπαίδευσης, σε όλη τη χώρα.\nΣτις εκλογές αυτές θα περίμενε κανείς να κυριαρχούν τα δεκάδες προβλήματα που δημιουργούνται στη δημόσια εκπαίδευση από τα μνημόνια. Τα κενά, η μη επαρκής χρηματοδότηση που φέρνει έλλειψη υλικών, αλλά και θέρμανσης, τώρα που χειμωνιάζει, τα χτυπήματα στο μισθολόγιο και στα ασφαλιστικά ταμεία. Ακόμη και οι κινητοποιήσεις των απλήρωτων καθαριστριών των δημόσιων σχολείων. Παραδόξως στο φόντο δεν επικρατούν όλα τα παραπάνω, αλλά οι συνδικαλιστικές διώξεις των εκπαιδευτικών.\nΣυγκέντρωση διαμαρτυρίας και συμπαράστασης, με τρίωρη διευκολυντική στάση εργασίας, για την αθώωση της διωκόμενης εκπαιδευτικού Ν. Ορφανοπούλου, καλούν Σύλλογοι Εκπαιδευτικών Πρωτοβάθμιας Εκπαίδευσης , στην Περιφερειακή Διεύθυνση Π.Ε. και Δ.Ε. Αττικής την Πέμπτη 17/12. Η δασκάλα Νατάσα Ορφανοπούλου, με απόφαση του Γενικού Επιθεωρητή Δημόσιας Διοίκησης, έχει παραπεμφθεί κατηγορούμενη για «Άσκηση κριτικής των πράξεων της Προϊσταμένης Αρχής», παράπτωμα το οποίο συνιστά «αναξιοπρεπή ή ανάρμοστη ή ανάξια για υπάλληλο συμπεριφορά».\nΕίχε προηγηθεί την Πέμπτη 10 Δεκεμβρίου συγκέντρωση στα δικαστήρια της Πρώην Σχολής Ευελπίδων για την αθώωση του διωκόμενου δασκάλου Π. Βαϊνά, που έκανε το έγκλημα, με την ιδιότητα του αιρετού στο Υπηρεσιακό Συμβούλιο, να δώσει χαμηλή βαθμολογία σε υποψήφιους διευθυντές, που είχαν καταγγελθεί για αυταρχική και αντισυναδελφική συμπεριφορά.\nΤρεις μέρες νωρίτερα στη Χίο, ο δάσκαλος Μάρκος Σκούφαλος οδηγήθηκε στα δικαστήρια (η δίκη αναβλήθηκε), ύστερα από μήνυση του ιδιοκτήτη της ιστοσελίδας Chiospress και της ΚΟΙΝΣΕΠ ΑΚΜΗ, επειδή εξέφρασε πολιτική άποψη ενάντια στις λεγόμενες «Κοινωνικές Συνεταιριστικές Επιχειρήσεις» (ΚΟΙΝΣΕΠ).\nΗ ενίσχυση των παρατάξεων της ριζοσπαστικής Αριστεράς που είναι διατεθειμένες να παλέψουν ενάντια στη μνημονιακή πολιτική που ασκεί η κυβέρνηση, που θα παλέψουν δηλαδή και ενάντια στη μνημονιακή βιομηχανία διώξεων σε βάρος των εκπαιδευτικών, είναι απόλυτα κρίσιμη. Από τα πρώτα αποτελέσματα φαίνεται η Αριστερά να κρατάει τα ποσοστά της. Προφανώς και η ΣΥΝΕΚ (ΣΥΡΙΖΑ), καθώς ακόμη δεν έχει συνδεθεί, από όσους την ψηφίζουν, ως η παράταξη που θα στηρίξει την κυβέρνηση.


Οι Έλληνες διεθνείς του ΠΑΟΚ\nΑπό το 1938 οπότε ο Νίκος Σωτηριάδης έγραψε ιστορία ως ο πρώτος παίκτης του ΠΑΟΚ που αγωνίστηκε στην Εθνική Ελλάδας, μέχρι και σήμερα, οι παίκτες του Δικεφάλου συμμετέχουν ενεργά στο αντιπροσωπευτικό συγκροτήμα της χώρας μας\nΑπό την αρχή της ιστορίας του μέχρι και σήμερα, ο ΠΑΟΚ αποτελεί σταθερά έναν από τους… αιμοδότες της Εθνικής Ελλάδας. Από το 1938 οπότε αγωνίστηκε πρώτη φορά παίκτης του Δικεφάλου με το εθνόσημο στο στήθος, ο αριθμός των Ελλήνων διεθνών ποδοσφαιριστών του ΠΑΟΚ έχει φτάσει τους 72.\nΗ αρχή έγινε στις 20.02.1938 όταν στην αναμέτρηση της Ελλάδας με την Παλαιστίνη στο γήπεδο της Λεωφόρου Αλεξάνδρας ο τερματοφύλακας Νίκος Σωτηριάδης έγινε ο πρώτος εκπρόσωπος του ΠΑΟΚ στο αντιπροσωπευτικό μας συγκρότημα αντικαθιστώντας στο 15’ τον Σπύρο Σκλαβούνο που είχε ξεκινήσει ως βασικός. Αυτό ήταν και το προτελευταίο ματς που έδωσε η Ελλάδα πριν την έναρξη του Β’ Παγκοσμίου Πολέμου.\nΣτα πρώτα ανεπίσημα φιλικά μετά τον Δεύτερο Παγκόσμιο Πόλεμο και πιο συγκεκριμένα στις 17.03.1948 σε ματς με την Αεροπορία συμμετείχε ο Γιώργος Μουρατίδης. Στις 28.11.1948 ο Γιώργος Μουρατίδης αγωνίστηκε στο επίσημο φιλικό με την Τουρκία στην Κωνσταντινούπολη κι έκανε την πρώτη καταγεγραμμένη συμμετοχή παίκτη του ΠΑΟΚ στη μεταπολεμική εποχή της Εθνικής Ελλάδος.\nΟι εκπρόσωποι της Χρυσής Γενιάς του ΠΑΟΚ\nΑκολούθησαν αρκετές μεμονωμένες κλήσεις μέχρι τις 18 Ιουνίου 1971 που στη νίκη της Ελλάδας με την Μάλτα (2-0) υπήρχαν δύο ποδοσφαιριστές του ΠΑΟΚ στην ενδεκάδα. Ο Σταύρος Σαράφης και ο Γιάννης Γούναρης ήταν το πρώτο δίδυμο του Δικεφάλου στην Εθνική ομάδα.\nΛίγους μήνες αργότερα υπήρξαν τρεις παίκτες στην ενδεκάδα, αφού στο Ελλάδα – Ιταλία 2-1 στις 04.03.1972 την φανέλα με το εθνόσημο φόρεσαν οι Σαράφης, Κούδας, Παρίδης. Οι Κούδας, Τερζανίδης, Ασλανίδης και Σαράφης στις 31.01.1973 ανέβασαν ακόμη περισσότερο την επίδοση και συνέθεσαν την πρώτη τετράδα ποδοσφαιριστών του ΠΑΟΚ που συμμετείχε σε αναμέτρηση της Εθνικής Ελλάδας. Εκείνη η αναμέτρηση με την Βουλγαρία τελείωσε 2-2.\nΣτο φιλικό με την Κύπρο (2-1) στις 01.04.1975 έσπασε το φράγμα των πέντε ποδοσφαιριστών του ΠΑΟΚ στην σύνθεση της εθνικής ομάδας. Τον Δικέφαλο εκπροσώπησαν οι Γούναρης, Πέλλιος, Τερζανίδης, Αναστασιάδης και Παρίδης .\nΛίγες ημέρες αργότερα, στις 04.06.1975 επαναλήφθηκε η επίδοση των «πέντε αστέρων» και σε επίσημο παιχνίδι που μάλιστα έγινε στην Τούμπα. Οι Πέλλιος, Ιωσηφίδης, Αναστασιάδης, Αποστολίδης, Ασλανίδης ήταν στην σύνθεση της αναμέτρησης Ελλάδα – Μάλτα 2-0 για τα προκριματικά του Κυπέλλου Εθνών 1976.\n11άδα με έξι παίκτες του Δικεφάλου\nΤο απόλυτο ρεκόρ παικτών του ΠΑΟΚ στην σύνθεση της Εθνικής είναι οι έξι ποδοσφαιριστές. Επίδοση που έχει σημειωθεί σε δύο φιλικές αναμετρήσεις. Στις 15.04.1981 στο Κύπρος – Ελλάδα 0-1 (Γούναρης, Ιωσηφίδης, Κούδας, Δαμανάκης, Ορφανός, Κωστίκος) και στις 23.09.1981 στο Ελλάδα – Δανία 2-3 που έγινε στο Χαριλάου (Παντέλης, Ιωσηφίδης, Κωστίκος, Κούδας, Δαμανάκης, Γούναρης).\nΗ τελευταία φορά που υπήρξαν πέντε διεθνείς από τον ΠΑΟΚ στην σύνθεση της εθνικής ομάδας ήταν στις 18.12.1999 με τους Στέλιο Βενετίδη, Γ.Χ. Γεωργιάδη, Παντελή Κωνσταντινίδη, Κώστα Φρατζέσκο και Νίκο Φρούσσο να συμμετέχουν στην φιλική αναμέτρηση Ελλάδα – Εσθονία 2-2 στα Τρίκαλα.\nΣαράφης, ο πρώτος αρχηγός\nΟ πρώτος ποδοσφαιριστής του ΠΑΟΚ που φόρεσε το περιβραχιόνιο του αρχηγού στην Εθνική ομάδα ήταν ο Σταύρος Σαράφης. Στις 27.07.1969 το αντιπροσωπευτικό μας συγκρότημα έδωσε φιλικό αγώνα με την Αυστραλία στην Μελβούρνη και ο «Καίσαρας» μπήκε στο γήπεδο πρώτος με το αναμνηστικό λαβαράκι της ομάδας στα χέρια στη νίκη της Ελλάδας με 2-0.\nΟ Σταύρος Σαράφης φόρεσε τέσσερις φορές το περιβραχιόνιο με τελευταία την αναμέτρηση της Ελλάδας με την Πολωνία στην Βαρσοβία, όπου ηττήθηκε με 2-0. Ως αρχηγοί της Εθνικής ομάδας μπήκαν ακόμη στο γήπεδο οι Γιώργος Κούδας, Κώστας Ιωσηφίδης, Θοδωρής Ζαγοράκης, Κώστας Φαντζέσκος, Γιώργος Γεωργιάδης, Κώστας Κατσουράνης και Δημήτρης Σαλπιγγίδης.


Χ. Γιαπιτζάκης – Γνώση και γνώμη: η διαφορά των Επικουρείων από τους άλλους – Αντικλείδι\nΓια τον πλατωνικό πολιτικοθρησκευτικό τρόπο σκέψης το αγαθό βρίσκεται κάπου έξω από τον ανθρώπινο κόσμο. Το αγαθό προϋπήρχε πριν υπάρξουμε εμείς οι άνθρωποι, εμείς δεν δημιουργηθήκαμε γι’ αυτό και η άριστη ζωή είναι εκείνη που όχι μόνο δεν μπορεί να κατακτήσει η πλειονότητα των ανθρώπων, αλλά ούτε καν να την οραματιστεί. Ελάχιστοι μόνο εκλεκτοί άνθρωποι έχουν την δυνατότητα να αντιληφθούν ψήγματα της ιδεατής πραγματικότητας.\nΟι Στωικοί είναι πανθεϊστές και πιστεύουν ότι θεός και Φύση ταυτίζονται, γι’ αυτό οι άνθρωποι θα πρέπει να δεχθούν ότι είναι μέρος του τέλειου και προκαθορισμένου θεϊκού σχεδίου. Οι Στωικοί σέβονται το αγαθόν του λόγου που ενυπάρχει σε κάθε άνθρωπο. Θεωρούν ότι δεν χρειάζεται ο στωικός μαθητής να ακολουθεί πιστά τον στωικό δάσκαλο, επειδή κάθε γνώμη είναι έκφραση του συμπαντικού λόγου. “Αυτή είναι η άποψη του Ζήνωνα. Η δικιά σου ποια είναι;” ρωτάει ο Σενέκας (33.7).\nΑν δούμε την ιατρική αναλογία, ο στωικός γιατρός όχι μόνο ακούει με απάθεια και αναλγησία τον άρρωστο να υποφέρει, αλλά αντί να κάνει την διάγνωση και να εφαρμόσει την θεραπεία ως ειδικός, ζητάει την γνώμη του αρρώστου, την οποία πιστεύει ότι του την έχει προεμφυτεύσει ο θεϊκός λόγος…


Τα «θετικά» της εγκυμοσύνης!\nΑναρτήθηκε από τον/την howareyoumum στις 25 Μαΐου 2017\nΕγκυμοσύνη… υπέροχη περίοδος για μια γυναίκα και η απόλυτη δικαιολογία για να κάνεις ή να μην κάνεις διάφορα πράγματα. Να γκρινιάζεις λίιιιιγο παραπάνω, να τρώς λίιιιγο παραπάνω κ.ο.κ. Εδώ που τα λέμε, δεν είναι κι εύκολο να εγκυμονείς 9 μήνες και να μην γκρινιάξεις…\nΜερικές από τις καταστάσεις αυτές, τις έχουμε συγκεντρώσεις παρακάτω… όλο και κάπου θα αναγνωρίσεις τον εαυτό σου!\n1.Λιγούρες. Γιατί όχι, να μην θες να φας πίτσα στις 8 το πρωί; Έχεις δοκιμάσει πίτσα με καπουτσίνο;\n2.Υπνηλία. Να θες να κοιμάσαι 10 ώρες συνεχόμενες το βράδυ, και κατά τη διάρκεια της ημέρας να ρίχνεις και κανέναν υπνάκο στον καναπέ….zzz…zz..zz..zzz….\n3.Αέρια. Είναι ένα σύμπτωμα που όλες οι εγκυμονούσες το γνωρίζουν. Και ακόμη πιο δύσκολο είναι να κοντρολάρεις αυτά τα αέρια… (if you know what I mean…) Απλά «ρίξτο» στην εγκυμοσύνη σου!\n4.Συγχνοουρία. Στο πρώτο τρίμηνο θέλεις να ουρείς συνέχεια. Οι ορμονικές αλλαγές στο σώμα σου γεμίζουν πιο συχνά την ουροδόχο κύστη σου, και οι επισκέψεις σου στη τουαλέτα είναι πιο συχνές από ποτέ. Να σου ευχηθώ καλή επιτυχία, αν έχεις κάποιο μακρύ ταξίδι που πρέπει να πας, και κουράγιο στον άνθρωπο που οδηγεί!\n5.Πρήξιμο και πόνος στο σώμα. Είναι αυτό που λέμε, μή με ακουμπάς πονάω…. Το στήθος σου είναι έτοιμο να εκραγεί, τα πόδια σου πρήζονται, το πρόσωπο σου στρογγυλεύει… Είπαμε ορμόνες είναι αυτές!\n6.Ευσυγκινησία. Κλαίς επειδή δε μπορείς να σκύψεις λόγω κοιλιάς, κλαίς γιατί είδες ένα χαριτωμένο σκυλάκι στο δρόμο, κλαίς γιατί νίκησαν οι μαχητές στο Survivor…. Ok, ρίξτο στην εγκυμοσύνη!\nΠολλά τρελά πράγματα συμβαίνουν στο σώμα σας κατά τη διάρκεια της εγκυμοσύνης, που δεν μπορείτε να ελέγξετε, αλλά ευτυχώς, μπορείτε απλά να πείτε στους ανθρώπους «είναι επειδή είμαι έγκυος» και κατά πάσα πιθανότητα θα το καταλάβουν. Η εγκυμοσύνη μπορεί να είναι δύσκολη, αλλά αξίζει τον κόπο στο τέλος. Απολαύστε λοιπόν τη δικαιολογία αυτή, διότι σε λιγότερο από 40 εβδομάδες, δεν θα είστε σε θέση να κατηγορήσετε την ανάγκη σας για κεράσια μέσα στο καταχείμωνο!\nΠροηγούμενο άρθρο Τί λένε οι μαμάδες και τί καταλαβαίνουν οι μπαμπάδες!\nΕπόμενο άρθρο Οι 2 τύποι μαμάδων.


Δεν είναι ούτε η Gigi ούτε η Bella. Είναι η Jo Jo, το body positive μοντέλο και ξαδέρφη των δύο πασίγνωστων supermodels.\nΗ επίσης πανέμορφη Jo Jo (πλήρες όνομα Joann van den Herik) ζει στην Ολλανδία και είναι συγγενής της Gigi και της Bella από την πλευρά της μητέρας τους. Ασχολείται και αυτή με το modeling και ανήκει σε γνωστό πρακτορείο μοντέλων της Ευρώπης.\nΔες εδώ 11 πράγματα που δεν γνώριζες για τη Gigi Hadid\nΗ Joann δεν διστάζει να τσαλακώνεται και να εκθέτει τις ατέλειές της. Στον προσωπικό της λογαριασμό στο Instagram, που μετρά πάνω από 120 χιλιάδες followers, συχνά ανεβάζει φωτογραφίες και post με body positive περιεχόμενο και προτρέπει τους φαν της να αγαπούν τον εαυτό τους και να αγκαλιάζουν τις ατέλειές τους.\nΔες εδώ τη νέα κολεξιόν του Michael Kors με πρωταγωνίστρια τη Bella Hadid\nΣε αντίθεση με τις αψεγάδιαστες ξαδέρφες της, Gigi και Bella, η Jo Jo παραδέχεται πως υπάρχουν μέρες που ξυπνά νιώθοντας άσχημη. Δηλώνει όμως πως αγαπά και αυτή την πλευρά του εαυτού της και πως όλοι οι άνθρωποι είναι όμορφοι, ανεξάρτητα από την εξωτερική τους εμφάνιση. Σε μία εποχή που το πρότυπο του τέλεια γυμνασμένου κορμιού, το six pack και το XS size μοιάζουν να έχουν τεράστια σημασία, η υπέροχη Jo Jo δηλώνει με πάθος: «Δείξε το σώμα σου, αγάπα το σώμα σου, αποδέξου το σώμα σου ανεξάρτητα από το νούμερο που φοράς. Το σώμα σου σε αγαπάει, οπότε αγάπησέ το και εσύ».\nΚαι εμείς συμφωνούμε απόλυτα μαζί της!\nΓια να δεις το προφίλ της Joann στο Instagram, κανε κλικ εδώ.\nBODY POSITIVITY GIGI BELLA HADID MODELS


Πέμπτη, 22 Φεβρουαρίου 2018 09:06\nΗ θεατρική παράσταση «Απόψε τρώμε στης Ιοκάστης» έκανε ήδη πρεμιέρα, το περασμένο Σαββατοκύριακο, στη σκηνή του Θεάτρου Πήγασος, αναδεικνύοντας μία ακόμη επιτυχημένη επιλογή του τοπικού καλλιτεχνικού σχήματος για τη χειμερινή θεατρική σεζόν.\nΠρόκειται για μια καταπληκτική φαρσοκωμωδία του Άκη Δήμου, που έκανε επιτυχία σε μεγάλες σκηνές της Αθήνας και της Θεσσαλονίκης και επελέγη από τα στελέχη του θεάτρου να ενταχθεί στο προσεγμένο και ποιοτικό πρόγραμμα παραστάσεων του Πήγασου, κάτω από τη σκηνοθετική ματιά του Γιώργου Μπαλιάκα.\nΟ Άκης Δήμου τοποθετεί μια οικογένεια που σε πολλά σημεία μάς θυμίζει αυτή της ταινίας του Ντίνου Δημόπουλου «Μια τρελή-τρελή οικογένεια», σε έναν κόσμο όπου κανείς δεν δείχνει να ξαφνιάζεται με τίποτα, κανείς δεν αντιδρά, δεν ενδιαφέρεται για τον Άλλο. Όπως σημειώνει ο Γιώργος Μπαλιάκας, πρόκειται ουσιαστικά για μία σπιρτόζικη και ανάλαφρη φαρσοκωμωδία χαρακτήρων και καταστάσεων, για ένα κείμενο με γρήγορο ρυθμό που ενώ καυτηριάζει πολύ σοβαρά θέματα, το κάνει με ανάλαφρο τρόπο που δεν βαραίνει την παράσταση.\n«Στην παράσταση κανείς δεν σοκάρεται, δεν εντυπωσιάζεται με τίποτα και αν συμβεί αυτό είναι πρόσκαιρο, επιδερμικό και στιγμιαίο. Αυτό συμβαίνει και στην πραγματικότητα, καθώς πολλές φορές ασχολούμαστε πολύ επιδερμικά με ένα σοβαρό ζήτημα και δίνουμε μία διαρκή έμφαση στην καθημερινότητα», λέει μεταξύ άλλων.\nΓια τον Γιώργο Μπαλιάκα το κείμενο σατιρίζει την κοινωνική και πολιτική ελίτ, αλλά και την υποκρισία που μαστίζει όλους μας, καθώς για τους περισσότερους από εμάς στόχος είναι να φτάσουμε στο επίπεδο ζωής της ελίτ. «Μας χαρακτηρίζει μία λιμνάζουσα κατάσταση στη ζωή μας, μία υποτιθέμενη προοδευτικότητα που αρκείται μόνο στην κατανάλωση προϊόντων. Στην πραγματικότητα είμαστε βαλτωμένοι, καθώς δεν έχουμε ουσιαστική σχέση με τους ανθρώπους. Είναι αυτή η κρίση των σχέσεων, οι στερεότυπες αντιλήψεις που κυριαρχούν, οι αναχρονιστικές ρατσιστικές και σοβινιστικές απόψεις που στρέφονται κατά του «ξένου», του διαφορετικού».\n«Αυτό προσπαθήσαμε να το δώσουμε στην παράστασή μας», τονίζει ο σκηνοθέτης, προσθέτοντας να ορίσουμε με ακρίβεια και το χιούμορ του Δήμου «αυτή τη μετάβαση από τη σοβαρότητα – σοβαροφάνεια στην ελαφρότητα, που αποτελεί και τη ραχοκοκαλιά της παράστασης». Συγχρόνως, επέλεξαν μία πιο μινιμαλιστική προσέγγιση, αποφεύγοντας τη ρεαλιστική παρουσίαση, χρησιμοποιώντας αφαιρετικά σκηνικά.\nΝα σημειωθεί ότι είναι η πρώτη φορά που ο Γιώργος Μπαλιάκας σκηνοθετεί μία αμιγή κωμωδία, μετά τις δύο παραστάσεις, «Η Μεταμόρφωση» του Φραντς Κάφκα και «Η Φαλακρή τραγουδίστρια» του Ευγένιου Ιονέσκο, που ανέβηκαν με επιτυχία τις δύο προηγούμενες σεζόν. «Θα ήθελα να ευχαριστήσω όλους στον Πήγασο, που με εμπιστεύθηκαν για ακόμη μια φορά. Ιδιαίτερα , τη βοηθό σκηνοθέτη Σοφία Αγαθαγγελίδου που τη χαρακτηρίζει η συνέπεια, η υπευθυνότητα, η λεπτομέρεια και η ανταπόκρισή της πλήρως στις δικές μου παρατηρήσεις που οδήγησε σε αυτό το ολοκληρωμένο αποτέλεσμα».


HFL: Καλλομαγειρέματα - Tα Eγκαίνια\nΚαλλομαγειρέματα - Tα Eγκαίνια\nΚαλή χρονιά σε όλους! Η καινούρια χρονιά εγκαινιάστηκε γαστριμαργικώς για πρώτη φορά στη δική ΜΟΥ έδρα, αφού από τότε που καταπιάστηκα με τα μαγειρέματα το σπιτικό μου βρισκόταν στο εξωτερικό και δε μου δόθηκε ποτέ ευκαιρία να τους τραπεζώσω όλους. Επιτέλους μεγάλη τραπεζαρία, επιτέλους όλη η οικογένεια μαζεμένη, επιτέλους το σερβίτσιο των ονείρων μου, επιτέλους ευκαιρία να τους περιποιηθώ.\nΗ πρόκληση στο μενού ήταν το πάντρεμα της δικής μου εύκολης και μη παραδοσιακής μαγειρικής με το κλασσικό, και η συνύπαρξη χορτοφάγων, μερακλήδων, συντηρητικών και μοντέρνων συνδαιτημόνων.\nΤο νουά και τη γεμιστή κότα τα παρήγγειλα στις μαμάδες, για να μην τους στερήσω τη χαρά της συμμετοχής και για να ξεφορτωθώ το άγχος των κρεάτων. Για τους μερακλήδες: σολωμός πάνω σε λευκή σως και με σκόρπιες μπιλίτσες χαβιάρι, καβουρμάς γκριλαρισμένος με ντομάτα και χαλούμι ψημένο, μαζί με τοματίνια που βόλταραν για ένα λεπτό σε ελαιόλαδο αρωματισμένο με τσίλι και δυόσμο. Η χορτοφαγική πινελιά ήταν αγκινάρες γεμιστές με φέτα και σάλτσα ντομάτας κι ένα ριζότο σπανάκι (με ζωμό χορταρικών φυσικά). Από σαλάτες η αγαπημένη μου φούξια παντζαροσαλάτα, πασπαλισμένη με καρύδι, μια μαρουλοσαλάτα με καλαμπόκι, κουκουνάρι και κρουτόν, τυροσαλάτα και ντιπ πιπεριάς φλωρίνης. Έκανα και δύο ειδών κοτομπουκίτσες, το ένα απλή τηγανιά και το άλλο με σόγια σως, μέλι και σουσάμι, που άρεσε πάρα πολύ. Το κρασί δικό μας.\nΤα διθυραμβικά βογγητά των παντελονιών που πάλι τσίτωσαν πάνω στις κοιλιές και το ότι δεν έμεινε για την επόμενη ψίχουλο μου έδειξαν ότι ένα τραπέζι δεν πρέπει να ακολουθεί αυστηρά τους κανόνες του πώς να ταιριάξουν μεταξύ τους τα πιάτα, αλλά το ότι η επιτυχία του έγκειται στο να σκέφτεσαι με αγάπη τους καλεσμένους και να υπολογίζεις τα διαφορετικά τους γούστα, τα οποία με αγάπη καλείσαι να ευχαριστήσεις.\nΑ, και για γλυκό κορμός σοκολάτα με κουαντρό και ξύσμα πορτοκαλιού, ραβανί πολίτικο και τα κλασσικά χριστουγεννιάτικα εδέσματα. Και τρούφες, και ισλί, και ένας ωραίος μοσχοβολιστός καφές.\nPosted by Kallie at 1/04/2007 11:50:00 AM\nΚαλή Αρχή Καλλοποπάκι μου!\nΕγώ πάντως σου το δηλώνω, όταν ανέβουμε με το καλό θέλω το vegetarian σουβλάκι με το χαλούμι και τα σχετικά στο Derlikatessen. Δεν θέλω να σε βάζω σε κόπο μέχρι να τελειώσεις με τις βασικές υποχρεώσεις, χιχι!\nΚαλή Αρχή και καλή Συνέχεια να της ευχηθείς της κοπέλας έπρεπε Juanita μου, μην μείνει μόνον στην αρχή η κόρη.\nΛίγες περισσότερες λεπτομέρειες για τον κορμό σοκολάτας με κουαντρό και ξύσμα πορτοκαλιού, παρακαλώσε Κάλλη μας...\nΗ Κάλλη; Τι; ήρθες Ελλάδα;\nΆντε σιγά -σιγά τώρα που όλοι θέλουμε την αποτοξίνωση ρίξε τις χορτοφαγικές σου συνταγές...\nΜια ερωτησούλα επειδή θα είμαι το Σ/Κ σε σπίτι φίλων με μεγάλη παρέα, λίγο έξω από την Τρίπολη με τζάκι κτλ και περιμένουν διάφορα από εμένα...\nΤο ψυγειάκι μου θα μεταφέρει κάποιες λιχουδιές και ο καβουρμάς είναι καλή επιλογή. Θα βρούμε και αυγά στο χωριό οπότε σκεπτόμουν ομελέτα.\nΓια πες μου για το γκριλάρισμα με την ντομάτα που έκανες. Το φαντάζομαι πως του βάζεις ντομάτα επάνω και τον βάζεις λίγο στο γκριλ. Εκτιμώ πως δεν τον γυρίζεις από την άλλη . Έτσι δεν είναι; Το χαλούμι το είχες βάλει πάνω απ΄όλα;\nΓια ρίξε και την φούξια παντζαροσαλάτα σου; (ευτυχώς που την έχεις στη φωτογραφία και με μεγέθυνση φαίνεται, διαφορετικά θα ρωτούσα τις κοπέλες στο γραφείο ποιό χρώμα είναι το φούξια και θα είχε δούλεμα...\n1/4/07, 1:11 PM\nΉρθε, ήρθε, επιτέλους!\n1/4/07, 1:25 PM\nΚαλή χρονία καλή μου Κάλλη!!\nΣου εύχομαι όλο και πιο πολύ ν' αγαπάς κι όλο και πιό πολύ να τραπεζώνεις...\n1/4/07, 1:28 PM\nΚάλλη μπήκες δυναμικά και εντυπωσιακά. Καλή συνέχεια και καλά τραπεζώματα!\n1/4/07, 2:41 PM\nΚαλώς σας βρήκα όλους! Ευχαριστώ για τις ευχές σας!\nΟ κορμός σοκολάτας είναι ο κλασσικός κορμός που κάνω πάντα με αυτοσχεδιασμό με το μάτι δυστυχώς. Πτιμπέρ, λίγο λιωμένο βούτυρο, άχνη, βανίλια, κακάο, γάλα και από εκεί και πέρα αρχίζει ο αυτοσχεδιασμός (ξύσμα, φρούτα, λικέρ, ποτά, ξηροκάρπια, τριμμένες σοκολάτες, κτλ). Η προχτεσινή εκδοχή ήταν λιτή, μόνο με ξύσμα πορτοκαλιού και κουαντρό (πολύ όμως). Και φυσικά ποτέ δεν το κάνω σε σχήμα ρολού αλλά το ζουλάω σε ορθογώνια τάπερ αφού πρώτα τα έχω πασπαλίσει με τρούφα ή τριμμένη σοκολάτα.\nΟ καβουρμάς λιώνει επικίνδυνα μόλις ζεσταθεί. Εγώ τον έκανα σε πυρέξ με τη ντομάτα από πάνω. Έβγαλε πολύ ζουμί που πετάχτηκε (καθότι τελικά ήταν λίπος). Συνιστώ καλύτερα σαγανάκι σε πήλινο, με τη δυνατότητα να μπορείτε μετά να βγάλετε λίγο από το ζουμί με κουτάλι. Ή σαν μπουγιουρντί, στο αλουμινόχαρτο με ντομάτα και πιπεριά; Το χαλούμι το έκανα ξεχωριστά. Αλλά στον καβουρμά έριξα ελάχιστο τριμμένο κεφαλοτύρι, που του πήγε πολύ. Και ένα κομματάκι που τον έκανα ομελέτα μια άλλη φορά του πήγε τρέλα. Αν και για ομελέτα συνιστώ με πάθος παστουρμά.\nΗ φούξια παντζαροσαλάτα δεν είναι τίποτε άλλο από κομμάτια παντζάρι (από βάζο στραγγισμένα ή από συσκευασία αεροστεγή), ανακατεμένα με στραγγιστό γιαούρτι και σκόρδο. Από πάνω γαρνίρισμα με καρύδι, μιαμ. Οι μαμάδες βάζουν και λάδι αλλά το στραγγιστό ήδη έχει πολλά λιπαρά, λέω εγώ.\nΈλεγα στον Γιάννη πριν του απαντήσεις εδώ ότι οι μαμάδες της γενιάς της δικής μου μαμάς δεν έβαζαν γιαούρτι στην πατζαροσαλάτα αλλά μαγιονέζα. Γι αυτό και δεν μου άρεσε, γιατί ήταν τίγκα στην μαγιονέζα. Εγώ βάζω ελάχιστη, 1 προς 3 σε σχέση με το γιαούρτι. Και βέβαια ξυνόμηλα, που του Γιάννη δεν του αρέσουν, οπότε μια χαρά του έρχεται η φούξια σαλάτα σου Καλλοποπάκι!\nΓι αυτό σε ρώτησα. Ο καβουρμάς θα λιώσει αν τον ζεστάνω πολύ.\nΜου άρεσε η ιδέα με το μπουγιουρντί, μιας και θα είναι αναμένο συνέχεια το τζάκι.\nΤι όμορφα στρωμένο τραπέζι με όλες τις λιχουδιές παρατεταγμένες επάνω..πολύ με ενέπνευσε. Μπράβο και του χρόνου να τους ξανακάνεις.\nΜιά ερώτηση, τι είναι το ισλί?\nΝα σου απαντήσω εγώ Μαρινάκι; Γλυκάκι είναι τα ισλί. Κοίτα εδώ:\n1/4/07, 9:25 PM\nmarina,τα ισλί μοιάζουν με τα μελομακάρονα ή φοινίκια.\nΕυχαριστώ Μαρίνα. Του χρόνου βασικά λέω να πάω στο Κανκούν με τη Χουανίτα για μοχίτος.\nΤα ισλί της Βεφός:\nKαλή χρονιά παιδί μου,με υγεία και χαρές. Το σπιτικό σου πάντοτε ανοιχτό στις ευχάριστες συνάξεςις και τα πάντα εν αφθονία!\n1/8/07, 2:28 AM


Spiegel: “Ciao amore” – Η ΕΕ δεν έκανε αυτό που έπρεπε… | Bank Wars - Τράπεζες\nSpiegel: “Ciao amore” – Η ΕΕ δεν έκανε αυτό που έπρεπε…\n«Ποτέ δεν υπήρχε πολύς χρόνος για μεταρρυθμίσεις. Τώρα, όμως, με την ιταλική κρίση, ο χρόνος φαίνεται να τελειώνει πραγματικά. Aκόμη και οι αισιόδοξοι δεν περιμένουν κάτι περισσότερο από μια συμφωνία στον ελάχιστο κοινό παρονομαστή κατά τη σημαντική Σύνοδο Κορυφής της Ευρωπαϊκής Ένωσης στα τέλη Ιουνίου. Ο φόβος ενδεχόμενης κατάρρευσης της Ιταλίας κάνει τώρα ακόμη πιο δύσκολο για την Άγκελα Μέρκελ να κινηθεί προς τον Μακρόν. Διότι ποιος Γερμανός συντηρητικός ψηφίζει ένα νέο προϋπολογισμό για την αντιμετώπιση κρίσεων όταν η πρώτη κρίση βρίσκεται ήδη σε εξέλιξη; Η Ευρωπαϊκή Ένωση ήθελε να ξεκινήσει με τον Μακρόν μια περίοδο μεταρρυθμίσεων, η Ιταλία όμως την παρασύρει και πάλι στη δίνη της κρίσης. Αυτό δεν ισχύει μόνον για τη μεταρρύθμιση της Ευρωζώνης, αλλά για σχεδόν όλα τα μεγάλα πολιτικά σχέδια»


Γύρη - Ελαιόλαδο Ολυμπία\nΤο εξαιρετικό παρθένο ελαιόλαδο Ολυμπία έχει ανοιχτό κιτρινοπράσινο χρώμα, σχετικά παχειά υφή, φρουτώδη γεύση και καθαρή οσμή. Παράγεται από την ποικιλία ελιάς «Κορωνέικη» κατά 90% και κατά 10% από την ποικιλία «Κολλυρέικη» μέσα στα διοικητικά όρια της επαρχίας Ολυμπίας στην Ηλεία. Είναι προϊόν που έλκει την καταγωγή του από την εποχή του Ομήρου και αναγνωρισμένο ως Π.Γ.Ε. από το 1996.\nΤο ελαιόλαδο Ολυμπία δίνει έντονα την εντύπωση ότι είναι φυσικός χυμός φρέσκου, καλής ποιότητας, φυσιολογικά ώριμου ελαιοκάρπου. Άλλωστε, η ελιά για τους κατοίκους της περιοχής είχε ιδιαίτερη σημασία ήδη από τα αρχαία χρόνια. Αγγεία, χρυσά κοσμήματα, νομίσματα και άλλα προϊόντα τέχνης που φιλοξενούνται σήμερα στο μουσείο της Αρχαίας Ολυμπίας, φέρουν παραστάσεις με δένδρα, κλαδιά ελιάς, συλλογή ελαιοκάρπου και άλλα θέματα σχετικά με την ελιά και το ελαιόλαδο.\nΟι ποικιλίες ελιάς που καλλιεργούνται στην περιοχή προσδίδουν στο ελαιόλαδο ιδιαίτερα ωραία οσμή και γεύση. Ξεχωριστό όμως ρόλο παίζουν και οι ιδιάζουσες εδαφοκλιματικές συνθήκες. Το μικροκλίμα της περιοχής, με το «γλυκό» χειμώνα και τα «δροσερά» καλοκαίρια, η μεγάλη ηλιοφάνεια, η υψηλή σχετικά υγρασία και τα πλούσια εδάφη δημιουργούν τις κατάλληλες συνθήκες για την ιδιαιτερότητα του προϊόντος. Οι παραγωγοί της περιοχής συνεχίζουν τη μεγάλη παράδοση της ελαιοκαλλιέργειας με ιδιαίτερο ζήλο και δεν είναι τυχαίο ότι αριθμούν αρκετές χιλιάδες.\nΗ συγκομιδή πραγματοποιείται με ράβδισμα ή με το χέρι κατά τους μήνες Νοεμβρίου, Δεκεμβρίου και Ιανουαρίου. Σε καμία περίπτωση δε συλλέγεται ο καρπός που έχει πέσει στο χώμα, γνωστός ως «χαμάδα». Η μεταφορά του ελαιοκάρπου στα ελαιοτριβεία γίνεται σε πλαστικά τελάρα διάτρητα ή σάκκους από φυτικά υλικά. Η επεξεργασία γίνεται εντός τριών ημερών από της συλλογής του σε τοπικά κλασσικά ή φυγοκεντρικά ελαιοτριβεία που διασφαλίζουν θερμοκρασίες μικρότερες από 30°C της ελαιόπαστας κατά τη μάλαξη ως και σε όλες τις άλλες φάσεις επεξεργασίας. Επειδή όμως η τυποποίηση δε λαμβάνει χώρα πάντα στην οριοθετημένη ζώνη, το εξαιρετικό αυτό ελαιόλαδο είναι προϊόν Π.Γ.Ε. και όχι Π.Ο.Π..\nΤο μοναδικό αυτό προϊόν παράγεται και διατίθεται από την ΕΑΣ Ηλείας - Ολυμπίας, καθώς και από τις εταιρείες Papadopoulos oliveoil και Κτήμα Ξενοφώντος.


ΑΡΧΙΚΗ > ΠΑΙΔΙΚΑ>ΙΣΤΟΡΙΑ ΚΑΙ ΠΟΛΙΤΙΣΜΟΣ>ΑΝΘΡΩΠΟΣ Ή ΒΙΟΛΙ\n500 Item αντικείμενα\nΤο βιβλίο Άνθρωπος ή βιολί; γράφτηκε για να εξοικειώσει μικρούς και μεγάλους με τα κυκλαδικά ειδώλια και τη σχέση τους με τη Μοντέρνα Τέχνη. Όπως φαίνεται και από τον τίτλο, την αφορμή έδωσαν οι ερωτήσεις και τα σχόλια που κάνουν συνήθως τα παιδιά όταν αντικρίζουν για πρώτη φορά «τα μαρμάρινα αγαλματάκια».\nΣυγγραφέας Μ. Πλατή & Ελ. Μάρκου\nΥπότιτλος Μια άλλη ματιά στα κυκλαδικά ειδώλια\nΕγώ δεν την διάλεξα την γλυπτική, εκείνη με διάλεξ&epsilon... Με αφορμή τα Φαντάσματα, η Έλσα Μυρογιάννη μας ξεναγεί στη ζωή και το έργο του σπουδαίου ηπειρώτη γλύπτ&eta.


Avatonpress: Αστέριος Γαβότσης: Θα μείνουμε σιωπηλοί;\nΣάββατο 30 Ιανουαρίου 2021 9:09 π.μ.\nΑστέριος Γαβότσης: Θα μείνουμε σιωπηλοί;\nΘΑ ΜΕΙΝΟΥΜΕ ΣΙΩΠΗΛΟΙ ;\nΟλοκληρώθηκε σήμερα το έγκλημα ή αν προτιμάται η τραγωδία του διαγωνισμού «ΑΝΤΙΚΑΤΑΣΤΑΣΗ ΔΙΚΤΥΩΝ ΥΔΡΕΥΣΗΣ ΟΙΚΙΣΜΩΝ ΛΗΤΗΣ, ΔΡΥΜΟΥ ΚΑΙ ΤΜΗΜΑΤΟΣ ΜΕΛΙΣΣΟΧΩΡΙΟΥ ΔΙΕΥΡΥΜΕΝΟΥ ΔΗΜΟΥ ΩΡΑΙΟΚΑΣΤΡΟΥ» Εκτιμώμενης αξίας 2.950.000,00 Ευρώ\nΕίμαι περήφανος γιατί ως Δήμαρχος Ωραιοκάστρου εξασφάλισα επί των ημερών μου το ποσό αυτό των 2.950.000,00 ευρώ από το πρόγραμμα ΦΙΛΟΔΗΜΟΣ για το συγκεκριμένο έργο.\nΌπως είχα επισημάνει από την πρώτη στιγμή χωρίς κανέναν δισταγμό ο διαγωνισμός με ευθύνη της διοίκησης Τσακίρη περιείχε καταχρηστικούς όρους. Με πρόθεση , τι άλλο από το , να «φωτογραφίσει » συγκεκριμένο υποψήφιο και να αποκλείσει όλους τους άλλους. Και αυτό έγινε σήμερα. Προκρίνεται συγκεκριμένος υποψήφιος και αποκλείονται οι υπόλοιποι που δεν πληρούσαν τους «φωτογραφικούς» όρους\nΤι και αν ο Ν. 4412/2016 απαγορεύει , κατ’ αρχήν, την θέσπιση προδιαγραφών που περιορίζουν τον κύκλο των διαγωνιζομένων επιχειρήσεων. Ψιλά γράμματα.\nΓια όλους τους δύσπιστους Θωμάδες παραθέτω εδώ τους όρους 22 Γ περί Χρηματοοικονομικής Επάρκειας που περιείχε ο διαγωνισμός και ήταν το μαγικό τρικ ώστε να πεταχτούν εκτός όλοι οι συμμετέχοντες πλην του «εκλεκτού».\nΜια απλή ανάγνωση τους αρκεί να πείσει.\nΓνωρίζω τη δυσκολία με την οποία οι τεχνικές εταιρείες που αποκλείστηκαν θα προσφύγουν αρμοδίως. Διότι η κατάθεση προσφυγής κατά της διακήρυξης ενός διαγωνισμού, όταν π.χ. είναι «φωτογραφική είναι δαπανηρή. Στις περισσότερες περιπτώσεις, το παράβολο για τις προσφυγές κατά διακηρύξεων κοστίζει 15.000 ευρώ.\nΑυτονόητα για το λόγο αυτό συντάσσομαι με όσους ζητούν να επανέλθει η θέσπιση ειδικού παραβόλου, αξίας 100 ευρώ, αποκλειστικά για προσφυγή κατά της νομιμότητας όρων των διακηρύξεων ενώπιον της ΑΕΠΠ, ώστε να δημιουργηθεί ανάχωμα στους παράνομους και καταχρηστικούς όρους των διακηρύξεων. Εγώ το ζητώ , η διοίκηση Τσακίρη έχει την τόλμη να το ζητήσει ώστε το δημόσιο χρήμα να προστατευθεί;\nΚαι τώρα καλώ την αντιπολίτευση του Δήμου Ωραιοκάστρου να σταθεί όρθια απέναντι σε αυτό το πρόδηλα έγκλημα του διαγωνισμού. Να κοινοποιήσει τα σχετικά έγγραφα της Οικονομικής Επιτροπής στην Αποκεντρωμένη Διοίκηση , να ενημερώσει το κλιμάκιο του Ελεγκτικού Συνεδρίου στη Θεσσαλονίκη, να καταφύγει σε όλες εκείνες τις ενέργειες που επιβάλλουν τα συμφέροντα του Δήμου και των πολιτών.


Στον ΠΑΟΚ ο Λημνιός! – ΤΑΜΕΙΑΡΧΗΣ\nΣτον ΠΑΟΚ ο Λημνιός!\n6 Απριλίου, 2017 Ταμειάρχης\nΣε οριστική συμφωνία με τον Ατρόμητο για την απόκτηση του Δημήτρη Λημνιού ήρθε ο ΠΑΟΚ. Στα 800.000 ευρώ περίπου η μεταγραφή με τους Περιστεριώτες να έχουν ποσοστό μεταπώλησης.\nΟ ΠΑΟΚ θα είναι ο επόμενος σταθμός της καριέρας του Λημνιού καθώς η ομάδα της Θεσσαλονίκης κατέληξε σε συμφωνία με τον Ατρόμητο για την απόκτησή του.\nΟι δύο ομάδες βρίσκονταν σε διαπραγματεύσεις το τελευταίο διάστημα και πριν από 10 μέρες είχαν δώσει τα χέρια για την πραγματοποίηση της μεταγραφής.\nΩστόσο, η συμφωνία ολοκληρώθηκε την Τετάρτη (6/4) με το ποσό της μεταγραφής να υπολογίζεται περίπου στα 800.000 ευρώ και ενώ οι αρχικές απαιτήσεις των Περιστεριωτών ήταν κοντά στο 1 εκατ. ευρώ. Στο πλαίσιο της συμφωνίας προβλέπεται και ποσοστό μεταπώλησης για τον Ατρόμητο.\nΟ 18χρονος δεξιός χαφ προέρχεται από τις ακαδημίες του Ατρομήτου και τη φετινή σεζόν καθιερώθηκε στη βασική ενδεκάδα, με 22 συμμετοχές και ένα γκολ.\nPosted in ΑΘΛΗΤΙΚΑ ΝΕΑTagged Λημνιός\nPrevious postΜΠΑΣΚΕΤ BET (6/4)\nNext postΑπίστευτος Αλέφαντος για Ολυμπιακό, Παναθηναϊκό και ΠΑΟΚ


Πόση ψυχραιμία! | Η Εφημερίδα των Συντακτών\n06.08.2018, 23:46 | Ετικέτες: καταστροφή, αστυνομία\nΟ Φιλάντο Καστάιλ ήταν (δεν ξέρω αν είναι ακόμη) ένας μαύρος Αμερικανός που τον σταμάτησαν οι αστυνομικοί και του ζήτησαν τα χαρτιά του. Καθώς έβαζε το χέρι του στην τσέπη να τα βρει, οι άλλοι νόμισαν ότι ψάχνει το όπλο του και τον γάζωσαν.\nΣτο αυτοκίνητο, που κορνάροντας δαιμονισμένα τον πηγαίνει στο νοσοκομείο, δίπλα του κάθεται η γυναίκα του και η τετράχρονη κόρη τους. Η σύντροφός του δεν ουρλιάζει, δεν έχει πάθει αμόκ, δεν τον σφίγγει στην αγκαλιά της, αλλά τον βιντεοσκοπεί! Εκείνος, μέσα στα αίματα, πιθανόν να παίρνει τις τελευταίες του ανάσες, αλλά κανένα χάδι.\nΕίναι αυτό ψυχραιμία; Πόσο σταθερό μπορεί να είναι το χέρι απέναντι στη φρίκη, στον πανικό, στην απόγνωση; Πώς, αντί να δώσεις και τα δυο σου χέρια και να παρακαλάς να φυτρώσουν κι άλλα για να βοηθήσεις, κρατάς το όποιο μαραφέτι και βιντεοσκοπείς;\nΓέμισαν η τηλεόραση και το διαδίκτυο από βίντεο με σκηνές από τις στάχτες της φωτιάς, από το εφιαλτικό -εκείνο το απόγευμα- Κόκκινο Λιμανάκι, από τον πόνο, την απόγνωση και το θανατικό. Και ειδικά στο διαδίκτυο όσοι τράβηξαν αυτές τις σκηνές επιβραβεύτηκαν με «like», εικονικά δάκρυα και ουάου.\nΑυτοί που απαθανάτιζαν αυτές τις εικόνες δεν ήταν επαγγελματίες φωτορεπόρτερ, ούτε άλλωστε και η κυρία Καστάιλ, αλλά οι συνάνθρωποι, οι γείτονες, οι γνωστοί.\nΠώς μέσα στην οδύνη κρατήθηκε σταθερό το χέρι; Πώς πήγαινε κοντά ο φακός στα πρόσωπα, πώς κέντραρε στα τρομαγμένα μάτια, στην απελπισία;\nΕπαγγελματίες φωτορεπόρτερ -και ειδικά εκείνοι που καλύπτουν πολέμους ή «σκληρά» γεγονότα- λένε ότι παίρνουν συχνά ψυχολογική υποστήριξη από ειδικούς γιατί ό,τι αντικρίζουν τα μάτια περνάει δηλητήριο στη ζωή τους.\nΤα γεγονότα όσο σκληρά κι αν είναι -λένε- πρέπει να καταγράφονται γιατί με αυτόν τον τρόπο κινητοποιούνται συναισθήματα και συνειδήσεις. Αυτό είναι αλήθεια. Αλλά από την άλλη, δεν γίνεται να εμπλέκεσαι στενά και συναισθηματικά με το συμβάν και να φωτογραφίζεις. Οπως δεν γίνεται κι όταν το «θέμα» ξεφεύγει και δεν ελέγχεται από κανένα ίχνος ψυχραιμίας και επαγγελματισμού, διότι ακόμη και περαστικός να είσαι, δεν θα φωτογραφίσεις τον Αϊλάν, παρά θα τρέξεις φιλί να δώσεις...\nΔεν μπορεί να γίνεται αλλιώς.


Πώς έχτισε και πώς συντηρεί αυτό το σώμα.\nΟ Άντριαν Σίρι, είναι ο νικητής του τίτλου της Αργεντινής 2019 και επιλαχόντας της Νοτίου Αμερικής, είπε πώς άλλαξε τη ζωή του, τις λεπτομέρειες της προπόνησής του, τη διατροφή του και ποια είναι η μεγάλη διαφορά με άλλα αθλήματα.\nΑπό την πόλη Έσκομπαρ, στο Μπουένος Άιρες της Αργεντινής, αυτός ο γίγαντας ύψους 1,73 μέτρων που ζυγίζει περίπου 115 κιλά ανέφερε πως άλλαξε ριζικά την πραγματικότητα του για να ικανοποιήσει μια ομάδα κριτών που σε κάθε διαγωνισμό αποφασίζει ποιο σώμα είναι πιο τέλειο από το άλλο.\n«Το φαγητό έχει νόημα, η ξεκούραση έχει λόγο, η προπόνηση έχει λόγο, υπάρχει λόγος για δουλειά» εξηγεί ενώ δοκίμαζε μια μερίδα ρύζι από ένα δοχείο που φαίνεται μικροσκοπικό σε σύγκριση με τα χέρια του.\nΠώς δοκίμασε το bodybuilding\nΠρος τιμήν του, υπάρχουν δύο τίτλοι πρωταθλητών Αργεντινής bodybuilding (2017 και 2019) και θέλει να προστεθεί το Olympia Amateur WorldWide, που θα πραγματοποιηθεί τον Νοέμβριο.\n«Ήμουν πολύ αδύνατος και οι προσδοκίες μου ήταν σε ένα άλλο άθλημα, μου άρεσαν και μου αρέσουν οι πολεμικές τέχνες. Εκείνη την εποχή ήταν σαν μια έκρηξη, όπου η πλήρης επαφή είχε ειδικευτεί εδώ στην Αργεντινή και βρήκα αυτή τη δυσκολία επειδή είχα χάσει πολύ βάρος. Έκανα πάντα αθλήματα, όλη μου τη ζωή. Τότε γύρισα στο γυμναστήριο, για να πάρω λίγο βάρος, να χτίσω λίγη μυϊκή μάζα, να κερδίσω λίγο και από εκεί και πέρα έμεινα» λέει στα 41 του χρόνια και με έναν εντελώς διαφορετικό τρόπο ζωής από αυτόν που είχε στις αρχές της δεκαετίας του '90.\nΧωρίς αλκοόλ εδώ και δεκαετίες\nΣε αντίθεση με ό, τι συμβαίνει σε άλλα αθλήματα, ο bodybuilder πρέπει να είναι bodybuilder 24 ώρες την ημέρα. Δεν χάνει ποτέ το 40λεπτο στάσιμο ποδήλατο, ούτε τις δύο ώρες προπόνησης μυών το απόγευμα, ούτε τη νυχτερινή συνεδρία 40 λεπτών στην οποία δουλεύει κοιλιακούς ή γάμπες.\nΌσον αφορά τη διατροφή του, επιβεβαιώνει ότι είναι απαραίτητο να επιτευχθούν οι στόχοι του, αλλά αναγνωρίζει ότι δεν είναι εύκολο να πραγματοποιηθεί. Το πρόγραμμά του αποτελείται από πρωτεΐνες, υδατάνθρακες, υγιή λίπη και βιταμίνες, ενώ τα κορεσμένα λίπη απαγορεύονται αυστηρά, και σε μικρότερο βαθμό απλά σάκχαρα. Αυτός είναι ο λόγος που τηγανητές τροφές και αλκοόλ δεν έχουν περάσει από το στομάχι του εδώ και δεκαετίες.\nΠερισσότερα σε αυτή την κατηγορία: « Το πρόγραμμα του Πανελληνίου Πρωταθλήματος 2021 της Π.Ο.Σ.Δ. Η Π.Ο.Σ.Δ. ανακήρυξε Επίτιμο Πρόεδρο τον Σπύρο Μπουρνάζο »


Ο κύβος ερρίφθη: Η Κομισιόν εγκρίνει το σχέδιο της ΝΔ για τα κόκκινα δάνεια – Real Politics\nΟ κύβος ερρίφθη: Η Κομισιόν εγκρίνει το σχέδιο της ΝΔ για τα κόκκινα δάνεια\nΤο σχέδιο αποσκοπεί στην ελάφρυνση του ισολογισμού τους από την κληρονομιά της κρίσης, ούτως ώστε να απελευθερωθεί νέος δανεισμός για την οικονομία. Προκειμένου να γίνει νόμος του κράτους, χρειάζεται την τελική έγκριση του Κολεγίου των Επιτρόπων.\nΤο σχέδιο παρέμενε στα συρτάρια της Κομισιόν για μήνες. Ένας ουσιαστικός λόγος της καθυστέρησης ήταν ο εξής:\nΟι κρατικές εγγυήσεις, τις οποίες θα πρέπει να «πληρώσουν»οι τράπεζες υπολογίζονται με βάση τα ασφάλιστρα κινδύνου. Μέχρι στιγμής αυτά ήταν απαγορευτικά υψηλά για τις τράπεζες – καθιστώντας το σχέδιο μη λειτουργικό (Η εφαρμογή των ανάλογων σχεδίων σε Ιταλία και Ισπανία έγινε σε φάση που το ρίσκο χώρας ήταν μικρότερο καθώς οι χώρες βρίσκονται σε επενδυτική βαθμίδα).\nΚαθώς όμως η εικόνα των ελληνικών assets στις διεθνείς αγορές βελτιώνεται, υποχώρησαν και τα ασφάλιστρα κινδύνου.\nΤις τελευταίες εβδομάδες είχαν πυκνώσει οι επαφές του αρμοδίου για το χρηματοπιστωτικό σύστημα υφυπουργού Γιώργου Ζαββού με τους επικεφαλής των τεσσάρων συστημικών τραπεζών αλλά και με τους εκπροσώπους των θεσμών.\nΑν όλα κινηθούν βάσει του χρονοδιαγράμματος και το «Hercules» γίνει νόμος του κράτους εντός του μήνα, θα χρειαστεί να περάσει ένα τρίμηνο για να δημιουργηθούν οι εταιρείες ειδικού σκοπού, να επιλεγούν τα κόκκινα δάνεια που θα μεταφερθούν, να αξιολογηθούν οι αποτιμήσεις της αξίας των δανείων κ.λπ.\nΥπολογίζεται ότι με τις πωλήσεις των NPLs που ήδη έχουν δρομολογηθεί, τους πλειστηριασμούς κ.λπ. που είναι σε εξέλιξη, οι τράπεζες θα έχουν μειώσει τα κόκκινα δάνεια από τα περίπου 80 δισ. που είναι σήμερα στα 75 δισ. ευρώ.\nΗ ενεργοποίηση των APS θα βγάλει από τα βιβλία των τραπεζών 30 δισ. κόκκινα δάνεια.\nΑυτό σημαίνει μείωση κατά 40%, ποσοστό που αλλάζει την εικόνα που έχουν σήμερα οι αναλυτές για τις τράπεζες.\nΤαυτόχρονα, όμως, η μείωση του αποθέματος των κόκκινων δανείων στα 45 δισ. ευρώ (από τα αρχικά 112 δισ.) μειώνει την ένταση του προβλήματος των NPLs, που είναι σημαντικό εμπόδιο για τις αναβαθμίσεις της οικονομίας.


ΕΛΛΑΣ ΑΙΩΝΙΟΝ, ΑΘΑΝΑΤΟΝ,ΑΔΕΣΜΕΥΤΟΝ ΠΝΕΥΜΑ: Δεν υπάρχει πυρηνικός κίνδυνος λένε οι Γάλλοι\nΤέλος στην αγωνία των Γάλλων αλλά και την παγκόσμια ανησυχία βάζουν οι τελευταίες ανακοινώσεις για το ατύχημα στο εργοστάσιο πυρηνικών αποβλήτων.\nΤο περιστατικό που συνέβη το μεσημέρι σήμερα είχε ως συνέπεια να σκοτωθεί ένας άνθρωπος και να τραυματιστούν άλλοι 4, αλλά όπως διαβεβαιώνουν οι επιστήμονες δεν υπάρχει καμία περίπτωση διαρροής ραδιενέργειας.\n“ πρόκειται για ένα βιομηχανικό και όχι πυρηνικό ατύχημα”, δηλώνουν στο γαλλικό πρακτορείο ειδήσεων εκπρόσωποι του εργοστασίου και προσέθεσαν ότι δεν χρειάζονται περαιτέρω μέτρα ασφαλείας, ενώ υποσχέθηκαν ότι θα διερευνήσουν σε βάθος τα αίτια του ατυχήματος.\n"Σύμφωνα με τις πρώτες πληροφορίες πρόκειται για την έκρηξη ενός κλίβανου που χρησιμοποιούνταν για να λιώνουν μεταλλικά ραδιενεργά απόβλητα με μικρά ή πολύ μικρά ποσοστά ραδιενέργειας", επεσήμανε η ASN, η οποία ενεργοποίησε το κέντρο εκτάκτων αναγκών μετά το δυστύχημα.\n"Σε αυτού του είδους τον κλίβανο υπάρχουν δύο τύποι αποβλήτων: μεταλλικά απόβλητα (εργαλεία, αντλίες) και ραδιενεργά απόβλητα όπως γάντια και φόρμες εργασίας τεχνικών", διευκρίνισε στο Γαλλικό Πρακτορείο.\nΤο εργοστάσιο κτίστηκε το 1955 και είναι ένα από τα παλιότερα της Γαλλίας. Και οι 58 πυρηνικοί σταθμοί της χώρας υποβλήθηκαν πρόσφατα σε τεστ αντοχής, ύστερα από την καταστροφή της Φουκουσίμα.


Εργατική Αλληλεγγύη - 30 χρόνια από το πραξικόπημα του Γιαρουζέλσκι: Η Πολωνία της Αλληλεγγύης\nΤο μέγεθος της καταστολής ήταν τεράστιο, ώστε να πλήξει στη ρίζα του το δίκτυο των αντιπροσώπων των εργοστασιακών επιτροπών της Αλληλεγγύης, συλλαμβάνοντας τις ηγεσίες του κινήματος από την πανεθνική επιτροπή μέχρι τα μικρά εργοστάσια.\nΗταν η αυλαία για μια από τις πιο λαμπρές περιόδους της ιστορίας του εργατικού κινήματος, τον 20ο αιώνα στην Ευρώπη. Για ενάμισι ολόκληρο χρόνο, από το καλοκαίρι του 1980 μέχρι το Δεκέμβρη του 1981, η Πολωνία βρέθηκε σε ένα καθεστώς διπλής εξουσίας: Από τη μια πλευρά το “σοσιαλιστικό” καθεστώς του στρατηγού Γιαρουζέλσκι με τη στήριξη της ΕΣΣΔ και από την άλλη εκατομμύρια εργάτες που μέσα σε λίγους μήνες κατάφεραν μέσα από ένα τεράστιο δίκτυο εργοστασιακών επιτροπών να επιβάλουν έλεγχο όχι μόνο στα κατειλημμένα εργοστάσια, αλλά και σε ολόκληρους τομείς της οικονομικής και κοινωνικής δραστηριότητας.\nΤα τέλη της δεκαετίας του '70 η οικονομία της “Λαϊκής δημοκρατίας της Πολωνίας” βρίσκονταν σε μεγάλη κρίση. Το ΑΕΠ της Πολωνίας κατρακυλούσε - 2% το 1979, 8% το 1980, 15-20% το 1981. Την ίδια στιγμή που από την αγορά εξέλειπαν ήδη βασικής ανάγκης και διατροφής η διαφθορά απλωνόταν σαν επιδημία μέσα στο καθεστώς. Η Πολωνία ήταν η χώρα με τη μεγαλύτερη περιβαλλοντική ρύπανση σε όλη την Ευρώπη. Η ανακοίνωση του καθεστώτος, τον Ιούλη του 1980, για νέες περικοπές στο κρέας, σήμαναν ένα κύμα απεργιών που κράτησε έξι βδομάδες και απλώθηκε σε όλη τη χώρα με επίκεντρο το λιμάνι του Γκντανσκ. Χωρίς να έχουν κεντρική οργάνωση, αυτές οι αυθόρμητες απεργίες άρχισαν να οργανώνονται σε δίκτυο με τη στήριξη μιας οργάνωσης των λεγόμενων “αντιφρονούντων”, του ΚΟR, (Επιτροπή για την Αμυνα των Εργατών) που δρούσε από το 1976.\nΟταν τον Αύγουστο του 1980, η διεύθυνση του ναυπηγείου «Λένιν» στο Γκντανσκ έβαλε στο στόχαστρο μια 50χρονη εργάτρια οδηγό γερανού και μέλος του KOR, οι εργάτες άρχισαν τμήμα το τμήμα να σταματάνε τη δουλειά στο Ναυπηγείο. Η διεύθυνση απάντησε απολύοντας κάποιους εργάτες, ανάμεσα σε αυτούς και τον Λεχ Βαλέσα, μετέπειτα ηγέτη της Αλληλεγγύης. Σε μια μαζική συνέλευση οι εργάτες αποφάσισαν κατάληψη του ναυπηγείου και απεργία. Μέσα σε λίγες μέρες οι απεργίες και οι καταλήψεις απλώθηκαν στο Γκντανσκ και στις γύρω πόλεις. Στο προαύλιο του Ναυπηγείου “Λένιν” άρχισαν να φθάνουν αντιπρόσωποι από την κατάληψη του Ναυπηγείου “Παρισινή Κομμούνα” και τους οδηγούς των τραμ από τη γειτονική Γδύνια.\nΔημιουργείται η Δια-εργοστασιακή Απεργιακή Επιτροπή (ΔΑΕ), στην οποία μέσα σε λίγες μέρες συμμετέχουν αντιπρόσωποι από 250 κατειλημμένους χώρους δουλειάς της περιοχής του Γκτανσκ, που θέτει “21 σημεία”, ανάμεσα σε αυτά αιτήματα για ανάκληση απολύσεων κλπ, αλλά και ευρύτερα αιτήματα για ανεξάρτητα συνδικάτα, σταμάτημα της γραφειοκρατίας, απελευθέρωση πολιτικών κρατουμένων, δικαιώματα στην Καθολική εκκλησία, βελτίωση του συστήματος υγείας. Στις γύρω πόλεις δημιουργούνται αντίστοιχες ΔΑΕ. Στα τέλη του Αυγούστου, εκπρόσωποι του καθεστώτος αποδέχονται τα “21 σημεία”.\nΤο κίνημα στηρίζονταν στο δίκτυο των καταλήψεων. Κάθε χώρος που απεργούσε έστελνε έναν αντιπρόσωπο στην τοπική ΔΑΕ. Οι αντιπρόσωποι εξέλεγαν μια Εκτελεστική Επιτροπή, που βρίσκονταν κάτω από τον άμεσο έλεγχό τους. Ολες οι διαπραγματεύσεις με τους εκπροσώπους του καθεστώτος μεταδίδονταν ζωντανά στους εργάτες που βρίσκονταν συγκεντρωμένοι στους χώρους μέσα από μεγάφωνα. Χωρίς να το ξέρουν, οι πολωνοί εργάτες υιοθετούσαν την μορφή οργάνωσης των εργατικών συμβουλίων της Ρωσικής Επανάστασης του 1905.\nΤρεις μήνες μετά τη συμφωνία οι ΔΑΕ, έχοντας απλωθεί σε όλη τη χώρα, προχωρούν στο πρώτο τους πανεθνικό συνέδριο και στο εξής ονομάζονται Ανεξάρτητο-Αυτοδιαχειριζόμενο Συνδικάτο Αλληλεγγύη. Στο Συνδικάτο συμμετέχουν δέκα εκατομμύρια εργάτες, το 80% του συνολικού εργατικού δυναμικού της Πολωνίας. Οι εργάτες αρχίζουν να διεκδικούν με απεργίες και άλλες μορφές πάλης όλο και περισσότερα δικαιώματα σε επιχειρησιακό, τοπικό, περιφερειακό και εν τέλει πανεθνικό επίπεδο.\nΣτην πραγματικότητα υπήρχε μια κατάσταση δυαδικής εξουσίας: από τη μια το καθεστώς που βρίσκονταν σε άμυνα και έλεγχε μόνο τις δυνάμεις καταστολής, την Ασφάλεια και το στρατό, με όλους τους υπόλοιπους μηχανισμούς να καταρρέουν. Και από την άλλη, το εργατικό κίνημα που έλεγχε όλα τα υπόλοιπα, από τους βασικούς πυλώνες της οικονομίας, ναυπηγεία, ορυχεία, εργοστάσια, υπηρεσίες μέχρι και τον Τύπο (βλέπε στη διπλανή στήλη).\nΟ Μάρτης του 1981 ήταν η πιο κρίσιμη καμπή του κινήματος, όταν στην πόλη Μπιντκός η αστυνομία εισέβαλε σε ένα κατειλημμένο γραφείο και συνέλαβε ξυλοκοπώντας άγρια μέλη της Αλληλεγγύης. Ηταν η πρώτη ανοιχτή επίθεση του καθεστώτος στην Αλληλεγγύη. Αμέσως μισό εκατομμύριο εργάτες της περιοχής κατέβηκαν σε απεργία. Στις 23 Μάρτη μια συνέλευση αντιπροσώπων αποφάσισε μια πανεθνική τετράωρη στάση εργασίας που έγινε με επιτυχία και στη συνέχεια αποφασίστηκε γενική απεργία διαρκείας που θα ξεκινούσε στις 31 Μαρτίου. Η ατμόσφαιρα ήταν ηλεκτρισμένη με τους εργάτες να μαζεύουν υλικά για οδοφράγματα και σύγκρουση αισθανόμενοι ότι βρίσκονται μπροστά στην τελική σύγκρουση με το καθεστώς.\nΤρομαγμένος ο πρωθυπουργός Γιαρουζέλσκι στράφηκε στην Καθολική Εκκλησία για βοήθεια. Από την εκκλησία ασκήθηκε άμεση πίεση στον Βαλέσα που μετά από μια ώρα ιδιωτικής συζήτησης με τον καρδινάλιο Βιζίνσκι ανακοίνωσε από την τηλεόραση την αναστολή της απεργίας. Αυτή η εξέλιξη έκοψε την κρίσιμη στιγμή τα φτέρα των εργατών.\nΓια τρεις-τέσσερις μήνες δεν υπήρχαν απεργίες και η επιρροή της Αλληλεγγύης άρχισε να εξασθενεί. Το καλοκαίρι του 1981 νέες περικοπές σε αγαθά δημιούργησαν ένα καινούργιο κύμα απεργιών που όμως παρέμειναν απομονωμένες, με την ηγεσία της Αλληλεγγύης να αποφασίσει δίμηνο μορατόριουμ με το καθεστώς. Το φθινόπωρο το καθεστώς άρχισε να οργανώνει μια σειρά από κλιμακούμενες προβοκάτσιες και επιθέσεις στην Αλληλεγγύη τεστάροντας τη δυνατότητά της να αντιδράσει.\nΚάτω από αυτές τις συνθήκες, στις 12 Δεκεμβρίου συνεδρίασε η πανεθνική επιτροπή της Αλληλεγγύης που αποφάσισε να καλέσει γενική απεργία. Τη νύχτα η αστυνομία συνέλαβε τα μέλη της στο ξενοδοχείο όπου κοιμούνταν. Στις έξι το πρωί της Κυριακής ο Γιαρουζέλσκι ανακοίνωσε ότι ισχύει στρατιωτικός νόμος και η Αλληλεγγύη είναι παράνομη. Ο Καρδινάλιος Γκλεμπ κάλεσε το λαό να μην αντιδράσει. Παρόλα αυτά εκατοντάδες απεργίες ξέσπασαν, κυρίως στους μεγάλους εργασιακούς χώρους και στα ορυχεία, που όμως μετά από λίγες μέρες το καθεστώς κατέστειλε βάναυσα.\nΑπέναντι στη συμβιβαστική πολιτική του Βαλέσα και άλλων ηγετών της Αλληλεγγύης που ήταν σαφώς υπεύθυνη για αυτήν την ήττα, υπήρχε μια ισχυρή αντιπολίτευση, που έφθανε να εκφράζεται και στο πανεθνικό συνέδριο σε ποσοστά πάνω από 40%. «Πιστεύω ότι είναι λάθος να πιστεύουμε ότι θα ηρεμήσουμε την εξουσία κάνοντας υπαναχωρήσεις» έλεγε χαρακτηριστικά ο Α. Γκβιάζντα, ένας εκ των αντιπολιτευόμενων στον Βαλέσα στο Συνέδριο της Αλληλεγγύης καταγγέλλοντάς τον ότι «είναι ένας δικτάτορας που κοιτάζει να έχει καλές σχέσεις με την εξουσία» και προσθέτοντας ότι «η δικτατορία στο συνδικάτο μας είναι ο αναγκαίος και ικανός παράγοντας για την ενσωμάτωση της Αλληλεγγύης στο σύστημα».\nΗ βασική αδυναμία του κινήματος της Αλληλεγγύης ήταν η αδυναμία του πιο πρωτοπόρου κομματιού μέσα σε αυτήν να αποκτήσει την δική του ξεχωριστή οργάνωση απέναντι στους ρεφορμιστές τύπου Βαλέσα και την εκκλησία, που συνεχώς έβαζαν όρια στο κίνημα, χρησιμοποιώντας την Αλληλεγγύη και τις απεργίες σαν όργανα πίεσης για αλλαγές που θα έρχονταν, υποτίθεται από τα πάνω. Έπρεπε να προτείνουν στους εργάτες που είχαν πάρει τον έλεγχο των εργοστασίων να προχωρήσουν στο επόμενο βήμα, την κατάληψη της πολιτικής εξουσίας γκρεμίζοντας το παλιό καθεστώς και επιβάλλοντας την εξουσία των εργατικών συμβουλίων – με τον ίδιο τρόπο που οι Μπολσεβίκοι έβαλαν τέρμα στη δυαδική εξουσία με την επανάσταση του Οκτώβρη του 1917. Αλλά αυτό δεν συνέβη.\nΟταν το 1988, σε όλες τις χώρες του κρατικού καπιταλισμού φυσούσε ο αέρας της στροφής στην αγορά από τα ίδια τα καθεστώτα, ο Βαλέσα, έσπευσε να σταματήσει ένα νέο απεργιακό κίνημα, έχοντας γίνει ο ίδιος υμνητής της αγοράς και του καπιταλισμού. Το 1990, όταν έγινε πρόεδρος της Πολωνίας, ανάμεσα στους συνεργάτες του, όπως έγινε στις περισσότερες χώρες του πρώην «υπαρκτού σοσιαλισμού», βρέθηκαν και πολλοί από τους παλιούς συνομιλητές του στο παλιό καθεστώς.\nΌμως, το εργατικό κίνημα της Αλληλεγγύης του 1980-81 παραμένει και θα παραμείνει μια από τις πιο λαμπρές και πολύτιμες εμπειρίες για τους αγώνες της εργατικής τάξης για μια άλλη κοινωνία.\n«Το δικαίωμα στην ατομική ιδιοκτησία των μέσων παραγωγής καταργήθηκε στη χώρα μας όταν η παραγωγή πέρασε στα χέρια της κρατικής εξουσίας. Αυτά είναι κοινώς αποδεκτά για όλους.\nΤο πρόβλημα ξεκινάει όταν η επίσημη προπαγάνδα δηλώνει σε όλο το έθνος ότι στην Πολωνία τα μέσα παραγωγής βρίσκονται κάτω από κοινωνική κατοχή. Θεωρητικά, στο σοσιαλισμό τα μέσα παραγωγής θα έπρεπε να είναι κοινή κατοχή αυτών που τα χρησιμοποιούν, δηλαδή της εργατικής τάξης. Η εργατική τάξη οφείλει να παλέψει για τον κοινωνικό έλεγχο των υπό κρατική κατοχή μέσων παραγωγής».\nΤο παραπάνω απόσπασμα είναι από τη διακήρυξη της Διαπανεπιστημιακής Συντονιστικής Επιτροπής στο Στετίνο στην οποία συμμετείχε όλο το προσωπικό – διοικητικό, καθαρίστριες, παρασκευαστές, βοηθοί κλπ των πανεπιστημίων της πόλης. Δημοσιεύθηκε με τίτλο «Αλληλεγγύη και Σοσιαλισμός» στην εφημερίδα Jednosc, την εφημερίδα της Αλληλεγγύης στο Στετίνο και είναι ενδεικτικό του πολιτικού προχωρήματος ανάμεσα στους εργάτες της Αλληλεγγύης. Αυτό το προχώρημα δεν ήταν αποτέλεσμα μιας θεωρητικής αναζήτησης, αλλά της ίδιας της εμπειρίας του εργατικού ελέγχου το διάστημα 1980-81.\nΠαράδειγμα, η ίδια η εφημερίδα Jednosc. Στα πρώτα της βήματα την τύπωναν παράνομα οι εργάτες μιας κωμόπολης κοντά στο Στετίνο. Στη συνέχεια το τύπωμα ανέλαβαν οι εργαζόμενοι στα τυπογραφεία της πόλης δουλεύοντας το Σάββατο και εξασφαλίζοντας το χαρτί από τους εργάτες μιας χαρτοβιομηχανίας της πόλης. Όταν οι αρχές προσπάθησαν να εμποδίσουν την έκδοση του φύλλου που ήταν αφιερωμένο στα γεγονότα των απεργιών του 1970, κατέβηκαν σε απεργία τα ναυπηγεία και το φύλλο κυκλοφόρησε. Στην κορύφωση του κινήματος η εφημερίδα έφτανε να τυπώνει 100.000 φύλλα που διακινούνταν σε πανεθνικό επίπεδο. Όταν το καθεστώς προσπάθησε να ασκήσει λογοκρισία, η Αλληλεγγύη έκλεισε τον τύπο ολόκληρης της πόλης, αναγκάζοντας τελικά το καθεστώς σε υποχώρηση.\nΟπως, εξάλλου, παραδέχτηκε και ο ίδιος ο Γιαρουζέλσκι σε συνέντευξή του στην Καθημερινή το 2008: “Ο κόσμος πιστεύει ότι στην Πολωνία η Αλληλεγγύη έριξε τον κομμουνισμό. Ομως ξεχνούν ότι η Αλληλεγγύη ήταν σοσιαλιστικό κίνημα με έντονα λαϊκίστικο χαρακτήρα...”.


Μάρμαρα, πολυέλαιοι και πανάκριβα χαλιά στο πιο λαμπερό μουσείο αλόγου - Petpet.news\npetpet.newsΟΛΑ ΤΑ ΝΕΑΜάρμαρα, πολυέλαιοι και πανάκριβα χαλιά στο πιο λαμπερό μουσείο αλόγου\nΜε χιλιάδες επισκέπτες κάθε χρόνο\n21 Μαρτιου 2017 20:03\nΌλα ξεκίνησαν όταν ένας χρήστης τους διαδικτύου δημοσίευσε φωτογραφίες αλόγων σε πολυτελείς χώρους, με μάρμαρα, πολυελαίους και πανάκριβα χαλιά και με τη λεζάντα “only in Dubai”. Δεν ήθελαν πολύ οι 32 χιλιάδες χρήστες του διαδικτύου που εντόπισαν τις συγκεκριμένες φωτογραφίες να αρχίσουν από κάτω τις εικασίες και τα σχόλια καταλήγοντας ότι πρόκειται για τους πιο χλιδάτους σταύλους του κόσμου που βρίσκονται, πού αλλού, στο Ντουμπάι.\nΛίγη ώρα όμως μετά το μυστήριο λύθηκε καθώς οι φωτογραφίες αυτές δεν είχαν καμία σχέση με το Ντουμπάι αλλά ήταν από το Heilan International Equestrian Club, του Horse Culture Museum, (Μουσείο Αλόγου) που βρίσκεται στην πόλη Jiangsu, στην Κίνα.\nΠρόκειται για ένα τεράστιο και πολυτελές μουσείο, αφιερωμένο στα άλογα, με πολλούς χώρους για διάφορες δραστηριότητες, χιλιάδες εκθέματα αλλά και με 50 περίπου άλογα από 30 χώρες. Το μουσείο, που άνοιξε τις πόρτες του τον προηγούμενο Μάιο και είναι μέρος ενός οικολογικού τουριστικού χωριού, προσελκύει πλήθος τουριστών κάθε χρόνο, καθώς είναι πρόταση σε όλους τους ταξιδιωτικούς προορισμούς.\nπολυέλαιοι και πανάκριβα χαλιά στο πιο λαμπερό μουσείο αλόγου\nΗ ιστορία του δεύτερου πιο παλιού νεκροταφείου κατοικίδιων της Αμερικής\n7 απίστευτες προκαταλήψεις για τις γάτες που έχουν σε διάφορα μέρη


16 κάρτες από το θαμπό παρελθόν, σταλμένες απο 15 φίλους | LiFO\nαπό το θαμπό παρελθόν\nΣου στέλνω την κάρτα σου μαζί με φιλιά που δεν σου έδωσα όταν έφυγες. Δεν σκέφτηκα ότι θα έφευγες μετά για το εξωτερικό. Νόμιζα ότι μόνο πας πίσω και θα σε βλέπαμε να τα λέγαμε αυτά που περάσαμε και ψωνίσαμε. 'Οταν ξύπνησα το πρωϊ, είπα στην Δήμητρα, ρε Δήμητρα, τον Σπύρο πότε θα τον δούμε;\nΕίναι κάτι που δεν μπορεί να περιγραφτεί και πολύ καλά. Η πόλη των απλών συναλλαγών, των τραγικών αντιθέσεων, των καταπληκτικών σερμπετιών, των απίθανων φαγητών, των απανωτών εκπλήξεων, των τρελών λεωφορείων, των 5.000.000 ανθρώπων (που μπορεί να είναι 50.000.000) που κινούνται ασταμάτητα, του διάχυτου χλευασμού αποτυπωμένου στα έντονα χαρακτηριστικά της. Η πόλη των τσογλανιών και του τσούρμου, η πόλη της απόλυτης αναρχίας, η πόλη του ρυθμού, η πόλη των αντρών, η απουσία των γυναικών στα λεωφορεία, στους δρόμους, στα φαγητάδικα είναι τραγική, ιδίως το βράδυ.\nGustave Caillebotte. Boulevard vu d' en haut (1880).\nΔιαβίβασα στον Comte το μηνυμά σου, δεν έδωσε όμως σημεία ζωής, ελπίζω να ασχολήθηκε ή να σου έγραψε. Ελπίζω ολόψυχα να τακτοποιηθεί η υπόθεση αυτή με τη θητεία. Το γεγονός ότι δεν θέλεις να υπηρετήσεις ένα χρόνο στον γαλλικό στρατό σημαίνει ότι, παρά τις δυσκολίες, η ζωή στην Αθήνα είναι προτιμότερη από την αγγαρεία αυτή. Κάτι είναι κι αυτό! Μην το βάζεις κάτω!\nΗ Denise επιστρέφει φέτος στο νησί της (την Πάτμο), κι επομένως θα περάσει να σε δει. Εδώ, οι στρατοί λαμβάνουν σιγά σιγά θέσεις για το επόμενο συνέδριο. Δεν θα ρισκάρω και πολύ μία πρόβλεψη αν σου πω πως οι πολιτικές βάσεις της προηγούμενης πλειοψηφίας δεν υπάρχουν πια. 'Ολα θα παιχτούν ανάμεσα στην αριστερά της παλιάς δεξιάς και την αριστερά του παλιού κέντρου, ή πλειοψηφικού βάλτου. Με παρακολουθείς;\nL' abbaye de Saint-Martin du Canigou.\nΟι διακοπές τελειώνουν και δεν βρεθήκαμε ως τώρα. Ελπίζω τον Σεπτέμβρη να ανταμώσουμε και πάλι. Στο Σερέ, ο καλός καιρός επέστρεψε από τις 15 ως τις 26 Αυγούστου, κι από τότε έχουμε εναλλαγή βροχής και ήλιου. Ωστόσο, η διαμονή μας στο Σερέ είναι πολύ ευχάριστη και θα στενοχωρηθούμε που θα φύγουμε. Δεν ξέρω που πέρασες εσύ τις διακοπές σου, αλλά ελπίζω να ευχαριστήθηκες.\nΒρέχει για την ώρα. Φεύγουμε την 1η Σεπτεμβρίου. 'Εχουμε ακόμη ένα μήνα μπροστά μας. Τα χαιρετίσματά μου στην οικογένειά σου.\nLe Havre d' autrefois.\nΗ ρομαντική σου πλευρά με γοήτευσε και με τράβηξε κοντά σου, αλλά αν είναι να θέλεις να είσαι καταραμένος και ακατάληπτος επειδή είσαι ρομαντικός, σε παρακαλώ απέφυγε αυτήν την όψη.\nΒρε! Παλιοϊντελεκτουέλ, πάει μας ξέγραψες, ας είσαι καλά. 'Εχεις την αγάπη μας και τις ευχές μας για τη γιορτή σου. Πολλά φιλιά σε σένα και στη Μάντα.\nΥΓ. 'Εχω την υπομονή να περιμένω κανένα μυθιστόρημα ή καμμιά εφημερίδα.\nΘα γράψω στα γαλλικά (ξέρεις ότι είναι πολύ δύσκολο αυτό για μένα) κι ελπίζω να καταλάβεις αυτό που θέλω να πω. Είμαι ένα μήνα εδώ κι ο καιρός είναι πολύ πολύ καλός. Σου έχω μιλήσει για έναν φίλο με τον οποίο ήμουν τρία χρόνια. Είναι κι αυτός εδώ. Με αναζήτησε και με βρήκε στο Μπαλί. 'Αφησε την άλλη γυναίκα και λέει πως θέλει να είναι μαζί μου, να ζήσει μαζί μου, να κάνουμε παιδιά, κλπ. Δεν ξέρω αν μπορώ να τον πιστέψω και δεν ξέρω τι θα κάνω, αλλά τώρα η κατάσταση είναι πολύ θετική. Ελπίζω να ακούσω έναν από τους δυό σας.\nΑς πούμε πως ήρθα στις 5.00 στο Odéon και πως ήπιαμε έναν καφέ μαζί.\nΕυτυχώς που πάλι κινητοποιήθηκες το βράδυ-\n-που ήμουν πολύ χαρούμενη εν γένει.\nΤη νύχτα είδα απ' το παραθυρό μου το παρισινό φεγγάρι, με το στεφάνι από ομίχλη-\nσαν ηθοποιό με μαύρη μάσκα.\nΜε τρόμαξε -σχεδόν όπως το πλήθος κείνο το βράδυ στη Βαστίλλη. Φόρεσα κι εγώ την άσπρη μάσκα μου και χόρεψα -μαζί του.\nΕυτυχώς στο τέλος-τέλος, αλλιώς τι στέρηση Θεέ μου. Θα τό 'νοιωσες κι εσύ.\nΑυτές τις στιγμές με το φεγγάρι και με το πλήθος\nκαι τότε με τον καθηγητή που ρούφαγε τον καφέ μας με μανία.\nΗ παρουσία σου, μακρινή και κοντινή συγχρόνως στην ίδια πόλη, είναι μια αίσθηση που θα θυμάμαι.\nΤο London City με υποδέχτηκε καλά. Οι πουτίγκες χάθηκαν, αλλά σπάω πλάκα με δαύτες στα δίπατα λεωφορεία. Κατά τ' άλλα, οι Αγγλικανοί είναι πολύ συμπαθητικοί, με το ανέφελο και περιχαρακωμένο τους κομφόρ. Επισκέπτομαι, επισκέπτομαι, αγαπητέ μου, αντί να πέσω στον Τάμεση. Οι εντυπώσεις μου είναι ευχάριστες αν δεν έχεις αντίρρηση.\nΦιλί, φιλί και πάλι φιλί,\nCorfou. Nicholas Benitses.\nΑκρογιάλι για το καλοκαίρι που έρχεται. Στην Αθήνα μπαίνει η άνοιξη κι είναι χάρμα όλων των αισθήσεων.\nΥπάρχει τρομοκρατία λόγω σεισμού, όλοι έχουν γίνει σεισμολόγοι. Ελπίζω όταν θα κατέβεις εσύ στην Αθήνα να έχουν τελειώσει αυτά και να υπάρχει μόνο η άνοιξη.\nΗ κάρτα άργησε να φύγει και μάλλον θα φτάσει μαζί μ' εμένα.\nΣτο καφέ Sarah Bernhardt, Châtelet. 09.09.1980 (20.05).\nΑγαπημένε μου Σπύρο,\nΣε άφησα στις 18.00. Είναι μόνο δύο ώρες, αλλά για μένα είναι σαν μια αιωνιότητα. Μου λείπεις τόσο πολύ. Πόσο μετανοιώνω που δεν σε χάϊδεψα πιο πολύ, που σου "απαγόρευσα" να έρθεις να με αποχαιρετήσεις στο σταθμό. Ελπίζω ακόμη πως θα ματαιώσεις αυτή τη συμφωνία... Αλλά πιστεύω πως κάνω μόνο όνειρα. Το λοιπόν: σ' ευχαριστώ για όλα, για το Παρίσι "σου", την παρουσία σου, τα χάδια σου. Σε φιλώ πολύ πολύ τρυφερά,\nΥΓ1 Δυστυχώς το Μουσείο Πομπιντού είναι κλειστό!!\nΥΓ2 Να προσέχεις τις γλάστρες.\nΛεπτομέρεια από σκυριανό σεντόνι (19αι.)\nΜόλις γύρισα από τη Δ. Μακεδονία (δεν πρόλαβα τη Μάντα), η επιστροφή με το λεωφορείο της γραμμής μου φάνηκε σαν από Ηλιούπολη-κέντρο, μετά από 500 χμ. θαυμάσιας, ριψοκίνδυνης διαδρομής με μοτοσυκλέτα: Αθήνα-Λαμία-Δομοκό-Τρίκαλα-Καρδίτσα-Καλαμπάκα-Γρεβενά. Και 30 χμ. ως το χωριό Αλατόπετρα με λιγοστά σπίτια και καμμιά τριανταριά κατοίκους. Υψόμετρο 1200 κοντά στο Σμόλικα και την Αλβανία. Περίπατοι στα χιόνια, ήλιος, κρύο, ζεστό σπίτι με τζάκι (το σπίτι ενός φίλου της Φωτεινής), φυσικά μάσες και πιοτί, διάβασμα και παρέα ο Ντίνος, ο 'Αλκης, η Χρύσα, ο Κώστας, η Φωτεινή. Και τρέλες, τρέλες, τρέλες. Μια βδομάδα ανανέωσης τόσο στην προσωπική όσο και στην ομαδική ζωή, μια βδομάδα αποκατάστασης της "παράλογης" ή μη σοβαρής συμπεριφοράς με φαντασία και κέφι, απλά, πολύ απλά. Δέχτηκα μια ακαριαία έκπληξη γνωρίζοντας τώρα μόλις την παλιά γνωριμή μου Φωτεινή. Η επιστροφή στην πόλη ελπίζω να μην λειτουργήσει σα πρόσχημα ενάντια σ' αυτήν την έκρηξη συμπαθητικής τρέλας, αλλά όπως λένε μετά την έκρηξη..., ας μη το σκέφτομαι από τώρα.\nΣυμπαθητικό και αγαπημένο Σπυράκι μη ξεχάσεις! Φωτογραφίες με τη Μάντα.\nHenri Matisse, Piano Lesson (1916).\nNew York, 20.08.1979\n'Ωστε δίνουμε ραντεβού και δεν ερχόμαστε; Υπήρχε μια θέση ειδικά για σένα στη συναυλία του David και σε περίμενα στην είσοδο του ξενοδοχείου επειδή οι θέσεις ήταν στο όνομα Simpson και δεν μπορούσες να το ξέρεις. Κατά τα άλλα, ο καιρός εδώ μόλις και μας επέτρεψε να μαυρίσουμε λίγο σ' ένα νησί, και τώρα είναι τόσο χάλια που μας ανοίγει την όρεξη να δούμε όλα τα μουσεία της Νέας Υόρκης. Υπάρχουν τόσο πολλά που μπορεί να βρέχει για πολύ καιρό ακόμη, αλλά θα προτιμούσα να έχει ωραίο καιρό επειδή μένουμε στο Long Island, κοντά σε πολλές παραλίες. Προσπάθησα να αναβάλλω την επιστροφή μου, αλλά κανονικά γυρίζω στις 22.\nΜακάρι η κάρτα αυτή να είναι για σένα σαν την madeleine του Προυστ.\nΣπύρο γεια σου,\nΒρισκόμαστε σ' ένα λαβυρινθοειδές υπόγειο μπαρ του Λονδίνου, που φωτίζεται μόνο από κεριά, αλλά που διατηρείται σε μεγάλη "ζέση" από παλιές ροκ επιτυχίες που παίζονται στη διαπασών, ενώ βρισκόμαστε περικυκλωμένοι από μικρές όμορφες αγγλιδούλες. Φαντάζομαι πως οι φίλες μας Véro και Dom θα ήταν ίσως σε θέση να μας πουν αν το συγκρότημα που θα παίξει σε λίγο, Love's Young Nightmare, είναι από τα "καλά". Βέβαια όλα αυτά δεν είναι παρά μια εικόνα από τις νυχτερινές μας εξόδους, αφού την ημέρα ανήκουμε στα μελετηρά παιδιά της British Library.\nΌπως ήδη πληροφορήθηκες, η μουσική είναι στη διαπασών, τα φώτα ανύπαρκτα -τυπική εικόνα. Σκέφτομαι όμως πως σε κάποιον άλλον πολιτισμό, η μουσική θα ακουγόταν ανεπαίσθητα, ενώ τα φώτα θάταν εκθαμβωτικά -ακόμα, ήχος και φως σε χαμηλή κλίμακα με μια έντονη ευαισθητοποίηση της όσφρησης, σίγουρα θα το προτιμούσα. Κι όμως δύο κοπέλες που καθόντουσαν απέναντι -κάθονται ακόμη, αλλά καλύφθηκαν- δεν νοιάζονται, και ίσως να την βρίσκουν. Τόσο εύκολα; Απ' τη μια, ο κόσμος θέλει νάναι blasé, απ' την άλλη του αρκούν χοντροκομένες εντυπώσεις.\nΣτέφανος Ψ. + Χ.\nStrandkinder. Heide Dahl.\nΞαφνιάστηκα, συγκινήθηκα, εκνευρίστηκα με τις κάρτες σου που μόλις έλαβα. Δεν θέλεις να είναι ένα όχι η απαντησή μου, αλλά δεν πρέπει να σου καλλιεργώ ψευδαισθήσεις. Δεν σε ξέχασα ποτέ, αλλά κάποια στιγμή πρέπει να τραβήξεις μια γραμμή για να μην πέσεις στο κενό. Αυτό έκανα για να επιβιώσω και νοιώθω έτσι πολύ καλά, είμαι πεπεισμένη ότι η λύση αυτή είναι η καλύτερη. Δεν με βρίσκεις στο τηλέφωνο επειδή δεν μένω σχεδόν ποτέ πια στο σπίτι μου (το οποίο όμως θα κρατήσω). Εδώ και πέντε μήνες ζω με τον ιδανικό άντρα που έψαχνα πάντα. Μην είσαι λυπημένος και μη μου θυμώνεις.\nΑλμανάκ Οι Καταραμένοι. 'Ενα βιβλίο του ιστορικού Κώστα Κατσάπη.\nΑλμανάκ Σίλεια Δασκοπούλου: Men and Motorcycles


Στο γραφείο του Δημάρχου ο παραιτηθείς αντιδήμαρχος Στέργιος Τσιαντούλας | Meteora24\nΑρχική Τοπικά Καλαμπάκα Στο γραφείο του Δημάρχου ο παραιτηθείς αντιδήμαρχος Στέργιος Τσιαντούλας\nPosted By: Γιώργος ΣιαμουρέληςΗμερομηνία: 19 Απρ, 2016 Κατηγορία: Καλαμπάκα, Τοπικά\nΔεν μπορεί μακριά από το Δημαρχείο ως φαίνεται, ο παρατηθείς αντιδήμαρχος Καθαριότητας και ένας εκ των πιο επιτυχημένων αντιδημάρχων Καθαριότητας των τελευταίων ετών στον Δήμο Καλαμπάκας, που δεν είναι άλλος, από τον κ. Στέργιο Τσιαντούλα.\nΠαρά την παραίτηση του εδώ και λίγο καιρό, ο κ. Τσιαντούλας, επισκέπτεται συχνά το γραφείο του Δημάρχου, μακριά από τα φώτα της δημοσιότητας. Όμως δεν έγινε το ίδιο και στη συγκεκριμένη φωτογραφία, κατά την επίσκεψη του 4ου Δημοτικού Σχολείου Καλαμπάκας στον Δήμο.\nΤο φωτογραφικό στιγμιότυπο, εντόπισε τον κ. Τσιαντούλα στο γραφείο του Δημάρχου χαμογελαστό και ευδιάθετο, όπως επίσης και τον Δήμαρχο! Μας έκανε λοιπόν εντύπωση η παρουσία του και αδράξαμε την ευκαιρία να το κάνουμε με όλη την καλή μας διάθεση. Βέβαια, τί είπαν οι δυο άνδρες, δεν το έχουμε ακόμη πληροφορηθεί, αλλά που θα πάει…\nΠάντως, οι σχέσεις των δύο ανδρών, φαίνεται πως είναι καλές, παρά τα όσα λέγονται μετά την αποχώρηση του κ. Τσαντούλα από την αντιδημαρχία.\nΕπίσκεψη-μάθημα στο Δημαρχείο για τους μαθητές της Β΄ τάξης του 4ου Δημοτικού Σχολείου Καλαμπάκας


Essie Apricot Cuticle Oil Cuticle Hydrator - BeautyInc.Gr\nΤα τέλεια νύχια ξεκινούν με την τέλεια ενυδάτωση. Με το Essie Apricot Cuticle Oil μπορείτε να αποκτήσετε απαλά και ενυδατωμένα άκρα και επωνύχια.\nΤο Essie Apricot Cuticle Oil περιλαμβάνει το έλαιο ταχείας απορρόφησης που μαλακώνει άμεσα τα ξηρά και αφυδατωμένα επωνύχια χωρίς να αφήνει υπολείμματα. Στην ανανεωμένη σύνθεσή του, το Essie Apricot Cuticle Oil περιλαμβάνει 75% εκχύλισμα από κουκούτσι βερίκοκου το οποίο χαρίζει άμεση ενυδάτωση και προστασία στα ευαίσθητα επωνύχια. Ακόμη κι αν υποφέρετε από επωνύχια που αιμορραγούν, η πρωτοποριακή σύσταση του Essie Apricot Cuticle Oil λειτουργεί ως αντιμικροβιακή προστασία για να έχετε υγιή και αναζωογονημένα άκρα!\nΕφαρμόστε ελεύθερα μετά το τέλος του μανικιούρ ή του πεντικιούρ σας στην περιοχή γύρω από τα νύχια και κάντε απαλό μασάζ έως ότου το προϊόν απορροφηθεί πλήρως. Εμπιστευθείτε την επαγγελματική ποιότητα της Essie και αποκτήστε όμορφα νύχια από την αρχή ως το τέλος!\nΚωδικός Προϊόντος: ESTH006\nΔώστε στα νύχια σας το πολυτελές φινίρισμα ενός επαγγελματικού μανικιούρ με το OPI Brilliant H..\nSleek Loves Nails Air Force Blue 251


Σταματίνα Τσιμτσιλή: Φόρεσε το Zara jean παντελόνι που θέλουμε όλες να αγοράσουμε αυτή την σεζόν - Instyle GR\nΣταματίνα Τσιμτσιλή: Φόρεσε το Zara jean παντελόνι που θέλουμε όλες να αγοράσουμε αυτή την σεζόν\n06/11/2019 @ 11:20:24\nΤα τελευταία χρόνια, μία από τις top τάσεις της μόδας είναι τα ψηλόμεσα flared παντελόνια. Τα έχουμε δει να πρωταγωνιστούν τόσο στις νέες συλλογές των σχεδιαστών μόδας όσο και στα street style σύνολα των fashionistas. Αφού λοιπόν έχουμε δει πολλά και πολύ κομψά σύνολα, οι περισσότερες από εμάς ψάχνουμε να βρούμε το ιδανικό flared παντελόνι για αυτή την εποχή.\nΕυτυχώς για εμάς, το ανακάλυψε η Σταματίνα Τσιμτσιλή. Η παρουσιάστρια δημιούργησε ένα σούπερ κομψό σύνολο, ιδανικό για αυτή την εποχή συνδυάζοντας δύο τοπ τάσεις της μόδας. Συγκεκριμένα, φόρεσε ένα μαύρο ψηλόμεσο παντελόνι σε μαύρη απόχρωση από τα Zara και το συνδύασε με ένα faux leather πουκάμισο. Ολοκλήρωσε το look της με ένα ζευγάρι μαύρα ψηλοτάκουνα πέδιλα και μία croco μίνι τσάντα.\nΦυσικά εμείς λατρέψαμε το παντελόνι της, το οποίο είναι ακριβώς ό,τι χρειαζόμαστε αυτή την εποχή για να δημιουργήσουμε κομψά σύνολα για κάθε περίσταση. Τα flared παντελόνια άλλωστε είναι ιδανικά για τις all day εμφανίσεις μας. Πώς μπορούμε να τα φορέσουμε;\nΜε ένα λευκό πουκάμισο, παλτό ή blazer και ένα ζευγάρι μαύρες γόβες ή δερμάτινα loafers στο γραφείο. Με sneakers και ένα oversized πουλόβερ στις casual βόλτες μας στην πόλη ή με ένα glittery top και τα αγαπημένα μας ψηλοτάκουνα πέδιλα σε κάποια βραδινή έξοδο ή σε κάποιο πάρτι. Σε κάθε περίπτωση, αυτό το παντελόνι ανήκει στην κατηγορία των must haves για αυτή την σεζόν.\nDenim denim παντελόνι jean Zara Σταματίνα Τσιμτσιλή


Το Ισραήλ παρέλαβε το τέταρτο υποβρύχιο με δυνατότητα χρήσης πυρηνικών όπλων - Προέλαση\nΙσραηλινό υποβρύχιο κλάσης Dolphin,. (Φωτ: Τhe Times of Israel)\nΠαραδόθηκε στο Ισραήλ το υποβρύχιο κλάσης Dolphin, το οποίο μπορεί να μεταφέρει πυρηνικά όπλα, στο Κίελο της Γερμανίας.\nΤο Γερμανικής κατασκευής υποβρύχιο, με το όνομα Tanin (“Αλιγάτορας” στα Εβραϊκά), πρόκειται να μπει σε υπηρεσία το 2013, όταν ολοκληρωθούν οι έλεγχοι και δοκιμές.\nΤο Tanin είναι το τέταρτο υποβρύχιο των ένοπλων δυνάμεων του Ισραήλ, και ενα από τις πιο ακριβές συμβάσεις της χώρας.\nΌπως αναφέρει το RIA Novosti, η κατασκευή τους υπολογίζεται ότι στοίχισε περίπου 500 εκατ δολάρια ΗΠΑ, από τα οποία το ενα τρίτο που ποσού επιδοτήθηκε από την Γερμανική κυβέρνηση.\nΤο πέμπτο υποβρύχιο είναι στο τελικό στάδιο της κατασκευής και πρόκειται να εισέλθει σε υπηρεσία το 2014.\nΠριν από δύο μήνες η Γερμανία και το Ισραήλ, υπέγραψαν μια συμφωνία για την κατασκευή ενός έκτου υποβρυχίου, το οποίο θα ολοκληρωθεί το 2017.\nΓερμανία-Deutschland, Ισραήλ-ישראל, Υποβρύχια\nPrevΠροηγ.Bολές 8ιντσων πυροβόλων Μ110 Α1 της ΙΙ Μ/Κ ΜΠ (Φωτογραφίες)\nΕπομ.«ΕΑ&Τ» Μαΐου: UH-60 Black Hawk & Μ1Α1 Abrams για τον Ελληνικό ΣτρατόNext


SPG Walter Wels ζωντανά αποτελέσματα, πρόγραμμα και σκορ - Πινγκ Πονγκ - SofaScore\nSPG Walter Wels ζωντανά αποτελέσματα, πρόγραμμα και σκορ - Πινγκ Πονγκ\nΔεν υπάρχουν πρόσφατα γεγονότα για την ομαδα SPG Walter Wels\nΣχετικά με SPG Walter Wels\nSPG Walter Wels ζωντανά αποτελέσματα (και ζωντανή μετάδοση, live streaming βίντεο του αγώνα*), πρόγραμμά και αποτελέσματα για όλες πινγκ πονγκ τις διοργανώσεις που SPG Walter Wels συμμετέχει. SPG Walter Wels αγωνίζεται στον επομενο αγωνα στις 06. Dec 2019 εναντίον Roskilde Bordtennis BTK61 στο Champions League, Group B.\nΟταν αρχίσει το παιχνίδι, θα μπορείτε να ακολουθήσετε SPG Walter Wels αγώνα Roskilde Bordtennis BTK61 ζωντανά αποτελέσματα , και ζωντανή βαθμολογία. SPG Walter Wels το προηγούμενο παιχνίδι ήταν ενάντια UMMC Jekaterinburg στο Champions League, Group B το οποίο έληξε με σκόρ 3 - 0 (UMMC Jekaterinburg κέρδισε τον αγώνα). SPG Walter Wels Η καρτέλα των στοιχείων δείχνει τους τελευταίους 100 αγώνες πινγκ πονγκ Αγώνες με στατιστικά και εικονίδια για νίκη/ισοπαλία/ήττα. Υπάρχουν επίσης όλοι οι προγραμματισμένοι αγώνες της ομάδας SPG Walter Wels που θα λάβουν χώρα μελλοντικά.\nSPG Walter Wels επίδοση & και γραφήματα κατάστασης στο SofaScore Πινγκ Πονγκ ζωντανά σκορ από έναν μοναδικό αλγόριθμο τον οποίο εφαρμόζουμε με βάση τους 10 τελευταίους αγώνες, στατιστικές, λεπτομερείς αναλύσεις και τις γνώσεις μας. Το γράφημα μπορεί να σας βοηθήσει να στοιχηματίσετε στους αγώνες του SPG Walter Wels όμως έχετε υπόψιν ότι το SofaScore Livescore δεν φέρει καμία ευθύνη για οποιαδήποτε οικονομική ή άλλη ζημία, είτε άμεση είτε έμμεση, ως αποτέλεσμα πράξης σχετικής με το περιεχόμενο της ιστοσελίδας.\nΣτις λεπτομέριες του αγώνα διαθέτουμε link για να τον δείτε SPG Walter Wels Roskilde Bordtennis BTK61 ζωντανή μεταδοση , προσφέρεται απο το bet365. Αν αυτος πινγκ πονγκ ο αγώνας καλύπτετε απο το bet365 live τότε μπορείτε να το παρακολουθήσετε SPG Walter Wels Roskilde Bordtennis BTK61 Στον υπολογιστή η στο κινητό - iPhone, iPad, Android η Windows phone. Παρακαλούμε να σημειώσετε ότι: τα δικαιώματα πνευματικής ιδιοκτησίας για ζωντανή μετάδοση αυτών των γεγονότων, ανήκουν συνήθως στο επίπεδο της χώρας και ως εκ τούτου, ανάλογα με την τοποθεσία στην οποία βρίσκεστε, μπορεί να υπάρχουν ορισμένα γεγονότα τα οποία να μην είστε σε θέση να παρακολουθήσετε λόγω κάποιων διακανονισμών.\nΤο SofaScore πινγκ πονγκ ζωντανά αποτελέσματα Είναι διαθέσιμο στο iPhone and iPad app, Android app στο Google Play και στο Windows phone app. Μπορείτε να μας βρείτε σε όλα τα καταστήματα σε οποία γλώσσα επιθυμείτε αναζητώντας "SofaScore". Εγκαταστήστε το SofaScore app και ακολουθήστε όλους SPG Walter Wels live score τους αγώνες ζωντανά στο κινητό σας!


Σιρόπι MultiSlim - μείον 25 κιλά σε τρεις μήνες! Πριν και μετά. Προσωπική εμπειρία. Πώς να χρησιμοποιήσετε τα αποτελέσματα.\nΓεια σε όλους! Το όνομά μου είναι σοφίαΓεννήθηκα και ζούσα στην λουτρόπολη της Μπούντβα (Μαυροβούνιο). Σήμερα αποφάσισα να αφήσω μια κριτική για το προϊόν της οποίας η χρήση με βοήθησε να χάσω βάρος - σιρόπι MultiSlim (με γεύση βατόμουρου! ). Θα σας πω για τους λόγους για τα επιπλέον κιλά μου, όπου αγόρασα αυτό το αποτελεσματικό σιρόπι, για τα οφέλη του, τη χρήση του, τα αποτελέσματα της χρήσης του. . . Θα ξεκινήσω λοιπόν.\nΣιρόπι αδυνατίσματος MultiSlim - Η εμπειρία μου\nΠριν από ενάμιση χρόνο είχα μια υπέροχη κόρη. Φυσικά, άρχισα να αναρρώνω γρήγορα αμέσως μετά τη γέννησή της, ειδικά επειδή έχω γενετική προδιάθεση να είμαι υπέρβαρος. Σε μόλις έξι μήνες, έχω αποκτήσει ανεπαίσθητα έως και 16 κιλά! Όταν το μωρό ήταν ένα χρόνο, το βάρος μου πρόσθεσε άλλα 9 κιλά και αποφάσισα να απαλλαγούμε επειγόντως από αυτά τα επιπλέον κιλά.\nΤο κάθισμα σε δίαιτα δεν είναι σίγουρα για μένα και δεν είμαι οπαδός που πηγαίνω στο γυμναστήριο. Μερικές φορές μπορώ να κολυμπήσω στην πισίνα, να πάω στο γυμναστήριο ή να κάνω γιόγκα, αλλά όλα αυτά είναι στη διάθεση, δεν είναι συστηματικά και δεν απαλλαγούμε από το υπερβολικό βάρος. Χρειαζόμουν λοιπόν έναν αποτελεσματικό τρόπο. Ταυτόχρονα, έτσι ώστε το αποτέλεσμα να μην χρειάζεται να περιμένει ένα ολόκληρο έτος. Το αγαπημένο μου καλοκαίρι ήρθε σε μας στη Μπούντβα και ξεκίνησε η περίοδος των διακοπών.\nΗ φίλη μου είπε όταν άκουσε ότι υπήρχε ένα σιρόπι που ονομάζεται MultiSlim ειδικά για τέτοιες περιπτώσεις. Υποτίθεται ότι η χρήση του δεν απαιτεί περιττή προσπάθεια και θα βοηθήσει ακόμη και τους πιο τεμπέληδες να χάσουν βάρος.\nΣημείωση: Στη φωτογραφία που είμαι στην αρχή της εορταστικής περιόδου (τέλος Μαΐου), το βάρος μου είναι 80 κιλά (ο στόχος είναι να χάσω έως και 55 κιλά! )\nMultiSlim - από πού το αγόρασα, πώς να το χρησιμοποιήσω, δοσολογία\nΤο σιρόπι, όπως αποδείχθηκε, στη χώρα μας μπορεί να αγοραστεί μόνο μέσω του επίσημου ιστότοπου με παραγγελία με παράδοση. Είναι πολύ εύκολο να κάνετε μια παραγγελία. Ο ιστότοπος έχει μια φόρμα που απαιτεί να δώσετε το όνομα και τον αριθμό τηλεφώνου. Στη συνέχεια, ο διαχειριστής καλεί, συμβουλεύει, διευκρινίζει τις λεπτομέρειες παράδοσης και άλλες πληροφορίες. Λαμβάνω την παράδοση εντός τριών ημερών από την επιβεβαίωση της παραγγελίας.\nΗ εύρεση του τρόπου χρήσης του σιροπιού είναι εύκολη. Οι οδηγίες περιλαμβάνονται επίσης στο κιτ. Το πήρα τρεις φορές την ημέρα πριν από τα γεύματα το πρωί, το μεσημέρι και το βράδυ. Κάθε κουταλιά της σούπας. Για δύο εβδομάδες κατ 'ευθείαν, τότε σταμάτησα για πέντε ημέρες και πάλι για δύο εβδομάδες λήψης, και ούτω καθεξής σε κύκλους μέχρι το βέλος με βάρος έδειξε ένα σημάδι 55 κιλών.\nΓια μένα έχω επισημάνει τα ακόλουθα πλεονεκτήματα του MultiSlim:\nΠρακτική μορφή - το σιρόπι μπορεί να πιει οπουδήποτε, ακόμη και στην παραλία ή δίπλα στην πισίνα\nΈχει καλή γεύση - με γεύση βατόμουρου, όχι γλυκό, αλλά μπορεί να χρησιμοποιηθεί πριν\nαραιώστε σε νερό\nΧωρίς ζάχαρη - Χρησιμοποιήστε το υποκατάστατο Stevia Sugar\nΦυσική σύνθεση, δεν προκαλεί αλλεργίες, παρενέργειες\nΕπιπλέον, το πιο σημαντικό πράγμα είναι φυσικά η γρήγορη απώλεια βάρους χωρίς επιπλέον προσπάθεια! Αυτό το κάνει βελτιώνοντας το μεταβολισμό και ομαλοποιώντας το πεπτικό σύστημα.\nΑποτελέσματα της εφαρμογής MultiSlim - οι επιτυχίες μου\nΜετά από ενάμιση μήνα, η χρήση σιροπιού κάθε μέρα με βοήθησε να χάσω 18 κιλά! Μετά από άλλο ενάμισι - μείον 7 κιλά. Για τη βελούδινη σεζόν τον Σεπτέμβριο, έμοιαζα λεπτή και όμορφη όπως είχε προγραμματιστεί (φωτογραφίες για σύγκριση στα μέσα και στα τέλη του καλοκαιριού)\nσυνοπτικά. . . Το σιρόπι MultiSlim με ικανοποίησε εντελώς. Χωρίς χρήματα και χωρίς χάσιμο χρόνου. Είμαι περισσότερο από ευχαριστημένος με το αποτέλεσμα. Δεν υπάρχουν πλέον παλιά αποθέματα λίπους στο στομάχι, στις πλευρές και στους μηρούς. Φαίνεται πολύ πιο ελκυστική. Αισθάνομαι υπέροχα!


Alfa Romeo Giulietta QV, η ομορφιά της… δημιουργίας! - TheCaller\nAlfa Romeo Giulietta QV, η ομορφιά της… δημιουργίας!\n02/11/2015 | 08:06\nΥπάρχουν αυτοκίνητα που θα σε γοητεύσουν με την πρώτη ματιά, αυτοκίνητα που η καλαισθησία των δημιουργών τους σε μαγνητίζει η Alfa Romeo Giulietta QV.\nΥπάρχουν αυτοκίνητα που θα σε γοητεύσουν με την πρώτη ματιά, αυτοκίνητα που η καλαισθησία των δημιουργών τους σε μαγνητίζει, ώστε να μη βλέπεις κάτι άλλο πέρα από την ομορφιά της δημιουργίας. Ένα από αυτά είναι η Alfa Romeo Giulietta QV.\nΑκόμα και οι πιο δύσπιστοι ή εκείνοι που σιχαίνονται τις Alfa, θα γυρίσουν το κεφάλι καθώς περνά και σίγουρα θα εντυπωσιαστούν από την εξωτερική της εμφάνιση- μην πω ότι θα ζηλέψουν κιόλας.\nΈχει έναν δυναμισμό από όποιο σημείο κι αν την κοιτάξεις, με τα μπροστινά ελλειψοειδή φώτα xenon με led ημέρας, το σμιλευμένο καπό που ενώνεται άψογα με τη μεγάλη γρίλια και τον μπροστινό προφυλακτήρα, τις διπλές απολήξεις της εξάτμισης, ενώ ακόμα και η μπροστινή κολώνα έχει πάρει κατάλληλο σχήμα με τον ουρανό και το παρμπρίζ, ώστε να μη χάνονται πουθενά οι επιθετικές γραμμές της QV. Η Alfa Romeo θέλει την έκδοση Quadrifoglio Verde κάτι σαν το M της MBW, το S της Audi ή το AMG της Mercedes. Το κλασικό σηματάκι, με το 4-φυλλο τριφύλλι το έχουμε όλοι δει σε παλιές εκδόσεις της εταιρείας και είναι το σήμα κατατεθέν για τα αγωνιστικά αυτοκίνητα της Alfa.\nΜε αυτή την έκδοση τονίζεται ακόμα περισσότερο ο σπορ χαρακτήρας της Giulietta – όχι απλά με ένα σήμα- καθώς τοποθετήθηκε ο κινητήρας που δίνει ζωή στην πανάλαφρη 4C, την κορυφαία σπορ πρόταση της Alfa Romeo. Τα 1750 κ.εκ. με άμεσο ψεκασμό καυσίμου και υπερτοφοδότηση, αποδίδουν 240 άλογα και σε συνδυασμό με το ημιαυτόματο 6τάχυτο TCT, εκτοξεύουν τις επιδόσεις μαζί με τα επίπεδα αδρεναλίνης στο σώμα του οδηγού. Οι μηχανικοί, έχουν φροντίσει να εξαλείψουν την υστέρηση από το τούρμπο, με αποτέλεσμα η ροπή να είναι άμεσα διαθέσιμη από χαμηλά (1800 σ.α.λ.), φτάνοντας τη μέγιστη τιμή της, τα 340 Nm στις μεσαίες στροφές. Οι ανεβασμένες επιδόσεις χρειάζονται και καλύτερα φρένα, οπότε τα 4-πίστονα (320mm) της Brembo, είναι μια πολύ καλή λύση.\nΟ οδηγός μπορεί να προσαρμόσει το στυλ οδήγησής του ανάλογα με την περίσταση, χρησιμοποιώντας το γνωστό Alfa DNA, αλλάζοντας την απόσβεση αναρτήσεων, απόκριση γκαζιού και άλλα. Επίσης, όντας σε ‘racing mode’ , μπορείς να στηθείς σε ένα φανάρι και να κάνεις μια πρόβα στο launch control, είτε μόνος σου, είτε να σε ‘βοηθήσει’ και κάποιος άλλος στη δίπλα λωρίδα! Τα 0-100 km/h με το TCT έρχονται σε 6,6 δευτερόλεπτα σύμφωνα με την Alfa Romeo, προσφέροντας δυνατές συγκινήσεις σε όποιον βρεθεί στο αριστερό μπάκετ- και τι μπάκετ, τεράστιο, στυλάτο, με το σήμα της εταιρείας σε όλη την πλάτη και ενσωματωμένα προσκέφαλα. Σου ‘φωνάζει’ να καθίσεις πάνω του, να Sτρίψεις την Giulietta κι εκείνο να σε συγκρατήσει από όλες τις δυνάμεις που ασκούνται σε όλους τους άξονες.\nΑγοράζοντας την Giulietta QV, δεν έχετε μόνο ένα ωραίο, ολοκληρωμένο σπορ αυτοκίνητο, αλλά μια ξεχωριστή δημιουργία που την εκτιμούν όσοι γνωρίζουν και αγαπούν την Ιταλική φίρμα, όπως επίσης και οι άσχετοι με το αντικείμενο. Οι μεν, πρώτοι, θα παθιαστούν με τη δύναμη, την οδική της συμπεριφορά, τη συσχέτιση με το αγωνιστικό παρελθόν και τη φινέτσα που αποπνέει. Οι δε, αδαείς με την εξωτερική της εμφάνιση, τις 17άρες (ή 18άρες) ζάντες, το τριπλής στρώσης κατακόκκινο χρώμα και την άψογη σχεδιαστικά και εργονομικά καμπίνα της. Ας ελπίσουμε ότι τα 34500 ευρώ της βασικής έκδοσης δεν θα αποτρέψουν τους υποψήφιους αγοραστές.


Pancreta - Σπορ Κύπελλο Ελλάδας: Ατρόμητος - Παναθηναϊκός 1-0\nΗ πρώτη μεγάλη έκπληξη στο Κύπελλο Ελλάδας ήρθε το βράδυ της Τετάρτης από το Περιστέρι, όπου ο Παναθηναϊκός γνώρισε την ήττα-αποκλεισμό από τον Ατρόμητο με 1-0.\nΟι γηπεδούχοι έχοντας αποσπάσει ισοπαλία 0-0 στον πρώτο αγώνα της Λεωφόρου, κατάφεραν να κρατήσουν το «τριφύλλι» ξανά στο μηδέν και χάρη στο πανέμορφο γκολ του Στόιτσεφ στο 65ο λεπτό της αναμέτρησης, ήταν αυτοί που πανηγύρισαν την πρόκριση στα ημιτελικά της διοργάνωσης.\nΟύτε... μισή φάση δεν έβγαλαν οι «πράσινοι» στο πρώτο 45λεπτο, καθώς η τακτική του Δέλλα (4-3-2-1) απέδωσε άριστα στον αγωνιστικό χώρο. Ιδιαίτερα, μάλιστα, από τη στιγμή που οι γηπεδούχοι άρχισαν να πιέζουν αρκετά ψηλά κατάφεραν να μην επιτρέψουν στους αντιπάλους τους να βγάλουν οργανωμένες επιθέσεις και σε γενικές γραμμές ήταν αυτοί που είχαν τον απόλυτο έλεγχο του αγώνα στο πρώτο ημίχρονο.\nΚίτρινες: Λε Ταλέκ, Φυτανίδης, Ούμπιδες, Λαζαρίδης, Ματέι- Καλτσάς, Εσιέν, Βιγιαφάνες, Μολέδο\nΑΤΡΟΜΗΤΟΣ (Τρ. Δέλλας): Μπάρκας, Μπίτολο, Κιβρακίδης, Φυτανίδης, Λαζαρίδης, Κεϊτά, Μπρίτο (82΄ Ουσέρο), Ούμπιδες, Στόιτσεφ, Σουμπίνιο (69΄ Ματέι), Λε Ταλέκ (90΄+1 Παπαδόπουλος).\nΠΑΝΑΘΗΝΑΪΚΟΣ (Α.Στραματσόνι): Στιλ, Μέστο, Πράνιτς, Τελάντερ, Μολέδο, Αμπέντ, Λουντ (75΄ Βλαχοδήμος), Εσιέν (90'+1 Λαγός), Καλτσάς (64΄ Μπεργκ), Κλωναρίδης, Βιγιαφάνες.


Ομιλία Κώστα Σκανδαλίδη στην 42η ΕΠΕΤΕΙΟ από την Ίδρυση του ΠΑΣΟΚ | ΠΑΣΟΚ\nΟμιλία Κώστα Σκανδαλίδη\nστην 42η ΕΠΕΤΕΙΟ από την\nΊδρυση του ΠΑΣΟΚ\nΑν τελικά μπορεί να ανταποκριθεί\nστο Αίτημα των Καιρών\nΕίναι η ώρα να μιλήσουμε για το Χθες, το Σήμερα, το Αύριο της Δημοκρατικής Προοδευτικής Παράταξης.\nΘα μου επιτρέψετε μια γενική επισήμανση:\nΓια κόμματα και παρατάξεις που ριζώνουν βαθειά στη δημόσια ζωή και επιδεικνύουν αντοχές σε διαδρομές δεκαετιών, μια ήττα ακόμη κι αν πάρει διαστάσεις πανωλεθρίας δεν συνεπάγεται αυτόματα και την εξαφάνισή τους. Ιδιαίτερα όταν δεν εξαφανίστηκαν οι αιτίες και τα προτάγματα που τα γέννησαν. Από την άλλη μεριά, βεβαίως, στις μεγάλες αλλαγές των ιστορικών κύκλων, στην αλληλουχία των εποχών, αλλάζουν ριζικά και πολιτικά συστήματα και κόμματα και θεσμοί. Αλλάζουν κυρίως και προσαρμόζονται γρηγορότερα – επειδή είναι στο DNA τους – οι πολιτικοί σχηματισμοί που εκφράζουν την πρόοδο και τολμούν τις αλλαγές και τις μεταρρυθμίσεις που απαιτούνται.\nΘεώρησα αυτή την εισαγωγή αναγκαία για να κάνω μια μικρή ιστορική υπενθύμιση. Η δημοκρατική προοδευτική παράταξη στη χώρα μας με ρίζες στον Μακρυγιάννη και την 3η Σεπτεμβρίου 1843 άλλαζε πάντοτε μορφή, έκφραση και οργάνωση. Δεν έχανε, όμως, το νήμα που τη συνδέει με τις αρχές και τις αξίες της στο πέρασμα των εποχών. Το κόμμα του Χαρ. Τρικούπη αφού πέτυχε την πρώτη ουσιαστικά συγκρότηση του νεοελληνικού κράτους ηττήθηκε το 1896. Η ιδέα του εκσυγχρονισμού κα η προσήλωση στην κοινοβουλευτική δημοκρατία όμως, επέζησαν της ήττας. Το κόμμα των Φιλελευθέρων αφού δημιούργησε τη Μεγάλη Ελλάδα και πέτυχε σημαντικό μέρος του αστικού εκσυγχρονισμού ηττήθηκε το 1932. Οι αγώνες του, όμως, για δημοκρατία και πρόοδο βρήκαν εύφορο έδαφος και μετά το μεγάλο πόλεμο. Η Ένωση Κέντρου και η ΕΔΑ στις μετεμφυλιακές συνθήκες του κράτους της Δεξιάς με πρόσταγμα τη δημοκρατία έφθασαν στην άνοιξη του ’64 για να ανακοπεί η πορεία τους από τη χούντα των συνταγματαρχών. Τα αιτήματα της ανεξαρτησίας, της λαϊκής κυριαρχίας, της υπέρβασης του εμφυλίου, όμως, δεν έπεσαν στο κενό. Το ΠΑΣΟΚ παρέλαβε τη σκυτάλη.\nΔεν πρέπει να ξεχνάμε ότι το ΠΑΣΟΚ δεν γεννήθηκε σε μια ιστορική στιγμή οργής, αγανάκτησης, και τυφλής διεκδίκησης φοβισμένων και απελπισμένων πολιτών που οδηγούνται στο όριο της κοινωνικής σύγκρουσης και της εμφυλιοπολεμικής διαμάχης. Υπήρξε προϊόν κοινωνικής διεργασίας και πολιτικής διεκδίκησης δεκαετιών. Ένωσε κάτω από την ίδια στέγη τις δυνάμεις της εθνικής αξιοπρέπειας, του δημοκρατικού εκσυγχρονισμού και της πολιτικής χειραφέτησης:\nτο κυρίαρχο ρεύμα του πολιτικού φιλελευθερισμού και της\nολοκλήρωσης του αστικού εκσυγχρονισμού\nτο διάχυτο σε όλους τους χώρους των προοδευτικών κινήσεων και\nτο ισχυρό τμήμα της παραδοσιακής αριστεράς που χειραφετημένο\nχώρο έκφρασης και Δημοκρατικής δράσης\nΗ γέννηση του ΠΑΣΟΚ κάτω από την εθνική επαγγελία του Α. Παπανδρέου και την ιδρυτική του Διακήρυξη αποτέλεσε ώριμο τέκνο των καιρών καθώς αυτά τα ιστορικά ρεύματα συναντούσαν τη θετική επιδίωξη της λαϊκής πλειοψηφίας για κοινωνική δικαιοσύνη και τη θέληση της γενιάς του αντιδικτατορικού αγώνα για να αλλάξουν τα πράγματα στη χώρα. Το ΠΑΣΟΚ γεννήθηκε ως Κεντροαριστερά.\nΑυτό το ΠΑΣΟΚ κυριάρχησε καθόλη σχεδόν τη διάρκεια του ιστορικού κύκλου της Μεταπολίτευσης. Οδήγησε τη χώρα στην ΟΝΕ και το ευρώ. Επέφερε σημαντικές προοδευτικές μεταρρυθμίσεις. Διαμόρφωσε καλύτερες συνθήκες ζωής.\nΔιαχρονικά εγγυήθηκε την ενότητα του έθνους, την προσήλωση στη δημοκρατία, την προοδευτική εξέλιξη της χώρας και την ευημερία του λαού.\nΗ ήττα στις διπλές εκλογές του 2012 έβαλε τέλος σ’ αυτή την πορεία. Ακριβώς τη στιγμή που αλλάζει η εποχή και η χώρα οφείλει να προσδιορίσει τους νέους εθνικούς της στόχους\nΓι’ αυτό στις επόμενες εκλογές όποτε και να γίνουν δεν μας ταιριάζει να διεκδικήσουμε μια αύξηση κάποιων μονάδων ή ένα έστω διψήφιο ποσοστό ή να βγούμε τρίτη δύναμη. Με όσα ζήσαμε και ζούμε τα τελευταία χρόνια οφείλουμε να διεκδικήσουμε και να απαιτήσουμε από το λαό να διορθώσει την ιστορική ανορθογραφία του ’12. Το δικαιούμαστε αλλά περισσότερο από μας το δικαιούνται οι Έλληνες και η Ελλάδα για παρόν και το μέλλον.\nΣήμερα, 42 χρόνια μετά, η ιστορία από την αναγκαία χρονική απόσταση πια μπορεί να κάνει έναν ακριβοδίκαιο απολογισμό για την πολυκύμαντη διαδρομή της παράταξης που ίδρυσε ο Ανδρέας Παπανδρέου\nΠοια Ελλάδα παρέλαβε το ’81 και ποια παρέδωσε το 2004;\nΠαρέλαβε μια χώρα\nπου άρχισε να κολυμπά χωρίς σωσίβιο στην ΕΟΚ\nμε ατελή δημοκρατία\nμε απαράδεκτη και άνιση κατανομή του πλούτου\nμε αναχρονιστικές και ξεπερασμένες κοινωνικές δομές\nμε αντιπροσωπευτικού θεσμούς τύποις παρόντες\nμε το λαό διχασμένο και την πλειοψηφία\nτων ελλήνων στο περιθώριο τους ιστορίας\nΠαρέδωσε μια χώρα που στάθηκε εθνικά περήφανη\nπου διεκδίκησε και κατέκτησε τη θέση της στην Ευρώπη\nπου ανέτρεψε το συσχετισμό δυνάμεων στην περιοχή\nπου απέκτησε κράτος πρόνοιας και θεσμούς με ουσιαστική δράση που ξεπέρασε κάθε διχαστική και μισαλλόδοξη σχέση του παρελθόντος που έδωσε στο λαό ψωμί, στον πολίτη δημοκρατία, στη χώρα ισχυρή θέση\nΠαρέδωσε μια χώρα έτοιμη να κάνει το ιστορικό άλμα εμπρός εφοδιασμένη με συγκεκριμένο και εγκεκριμένο πρόγραμμα σύγκλισης έτοιμη να αγωνιστεί για να μπει στο σκληρό πυρήνα τους Ένωσης, πρόγραμμα που με συνέπεια εφάρμοσαν οι κυβερνήσεις του Κώστα Σημίτη και του ΠΑΣΟΚ\nκαι με μια υποσημείωση :\nΕίχε μεσολαβήσει σ’ αυτά τα 15 χρόνια η τετραετία ’89- ’93 μια χαμένη εποχή για τον τόπο\nΑς έλθουμε στο σήμερα. Μαύρα σύννεφα πυκνώνουν στον ελληνικό ορίζοντα καθώς πορευόμαστε σε ένα κόσμο τρικυμίας.\nΟλοένα και περισσότερο το γεωπολιτικό περιβάλλον της χώρας καθίσταται ασταθές και επικίνδυνο καθώς εγκυμονεί νέες απειλές και αντιμετωπίζει δύσκολες προκλήσεις. Η εξελισσόμενη τουρκική κρίση, εισάγει τη γειτονική χώρα σε μια αδιευκρίνιστης διάρκειας και έντασης μεταβατική περίοδο, στο πλαίσιο της οποίας η επίλυση του κουρδικού με την ίδρυση κράτους στις νοτιοανατολικές παρυφές της Τουρκίας συμβαδίζει με τον υπαρκτό πια κίνδυνο να ζήσει η Δύση ένα δεύτερο Ιράν στα ευρωπαϊκά σύνορα. Θα ήταν ιστορική αφέλεια να αγνοήσει κανείς ότι είναι πάντα εφικτή μια έστω και πρόσκαιρη επιδείνωση των διμερών μας σχέσεων η ακόμη και στρατιωτικοπολιτική κρίση μικρής έντασης σε ένα τέτοιο περιβάλλον καθώς η αναθεωρητική των διεθνών συνθηκών στρατηγική της Άγκυρας μπορεί να δημιουργήσει ισχυρό αντίβαρο στα δυτικά της σύνορα. Η προσφυγική – μεταναστευτική κρίση, εφόσον εμπλέκει ένα ευρύ πλέγμα ελληνοτουρκικών και ευρωατλαντικών σχέσεων, υπερβαίνει τα όρια μιας μαζικής ανθρωπιστικής κρίσης. Αναδεικνύει αντικειμενικά κρίσιμα ζητήματα τόσο ασύμμετρης δημογραφικής ανατροπής στην Ευρώπη, όσο και εθνικής και περιφερειακής ασφάλειας. Η τρομοκρατική απειλή που διαρκώς διευρύνεται και οξύνεται, στο βαθμό μάλιστα που – έστω και ανεύθυνα – συνδέεται με τις προσφυγικές ροές απειλεί το δημοκρατικό και αλληλέγγυο χαρακτήρα του ευρωπαϊκού οικοδομήματος. Τέλος, οι κυρίαρχες σήμερα ευρωπαϊκές πολιτικές της λιτότητας και των ανισοτήτων, με τις όποιες δυστυχώς εδώ και πολλά χρόνια έχει συμβιβαστεί και η ευρωπαϊκή σοσιαλδημοκρατία, παρέχει ζωτικό χώρο για ξενοφοβικούς και ανεύθυνους λαϊκιστές και ενισχύει τις φασιζουσες και ακροδεξιές δυνάμεις. Η συνθήκη του Μάαστριχτ ως της συνταγής οικοδόμησης της ευρωπαϊκής ενοποίησης έχει ήδη αγγίξει τα όριά της. Η Ευρώπη της ελευθερίας, των δημοκρατικών αξιών και της ευημερίας παρακμάζει επικίνδυνα και προσδοκία μιας νέας τολμηρής και αποφασιστικής ηγεσίας που να την οδηγήσει σε νέα και προοδευτική κατεύθυνση δεν φαίνεται στον ορίζοντα.\nΣτους ζοφερούς αυτούς καιρούς η Ελλάδα παραμένει για έκτη χρονιά οικονομικά και κοινωνικά ασταθής, πολιτικά διχασμένη και διαπραγματευτικά αμελητέα. Κι όμως η σημερινή της θέση είναι απολύτως δυσανάλογη με τις βαρύτατες θυσίες που επωμίζεται ο λαός μας, καθώς και το ανάλγητο κόστος που καταβάλλουν οι πολίτες μας. Η σταδιακή αποδυνάμωση της χώρας συντελέστηκε την τελευταία δεκαετία και εδράζεται στην απουσία νέας και συγκροτημένης εθνικής στρατηγικής συμφωνημένης στην πράξη σε ότι αφορά τους εθνικούς στόχους από τις πολιτικές δυνάμεις. Η χώρα από το 1974 μέχρι το 2004 ακολουθώντας στρατηγική με ορίζοντα δεκαετίας ξεκίνησε με την αποκατάσταση της Δημοκρατίας και την ένταξη στην ΕΟΚ, συνεχίστηκε με την αλλαγή, την εθνική κυριαρχία και την ισότιμη ένταξη στους ευρωπαϊκούς θεσμούς και ολοκληρώθηκε με την ένταξη στην ΟΝΕ, το ευρώ και τη συμφωνία του Ελσίνκι. Έκτοτε η ανάγκη μιας νέας εθνικής γραμμής που εκκινεί από την εσωτερική ανασύνταξη και επαναπροσδιορίζει στις νέες συνθήκες τους εθνικούς στόχους δεν κατέστη δυνατό ούτε να μορφοποιηθεί, ούτε να αποτελέσει πεδίο συνάντησης, συνεννόησης και συναίνεσης των πολιτικών δυνάμεων.\nΈτσι φτάσαμε σήμερα το πολιτικό μας σύστημα να δείχνει συμπτώματα ασυγχώρητου και εγκληματικού αυτισμού. Αντιπαρατίθεται λυσσαλέα και καιροσκοπικά για το χθες. Επιδεικνύει πλήρη αμηχανία και αδιέξοδο για το σήμερα. Αδυνατεί να ανοίξει νέους και αναγκαίους δρόμους για το αύριο. Ο κυνικός κομματισμός του σημερινού μικρού και ατελέσφορου «δικομματισμού» διχάζει το λαό και αποτρέπει την κατάκτηση ενός αναγκαίου όσο ποτέ κεκτημένου εθνικής συνεννόησης και ευθύνης. Το λάφυρο της κρατικής εξουσίας κατισχύει της εθνικής στρατηγικής με αποτέλεσμα στον ορίζοντα να μην διαφαίνεται φως. Είναι αισθητή και γίνεται ολοένα και πιο ορατή η έλλειψη ηγεσίας που έχει το σθένος, τον τρόπο και τη δύναμη να στρίψει το τιμόνι της χώρας σε νέα κατεύθυνση. Οι δυο σημερινοί μονομάχοι που μάχονται για την εναλλαγή στην Πρωθυπουργία μόνο την αναπαραγωγή της κρίσης μπορούν να εγγυηθούν και ουσιαστικά αυτήν προτείνουν.\nΗ κρίση απαιτεί σήμερα μια πραγματική ιστορική ανασύνθεση του προοδευτικού και δημοκρατικού χώρου. Με συνείδηση των δεδομένων και των προβλημάτων, με γνώση των ορίων μέσα στα οποία υποχρεώνεται να συντελεστεί και προπάντων με επίγνωση των συσχετισμών δυνάμεων. Σήμερα δεν υπάρχει ο διπολικός κόσμος και ο ψυχρός πόλεμος, δεν έχει υπόσταση και συνάμα παρέμβαση ο τρίτος κόσμος, δεν καθορίζονται εντός των ορίων των εθνικών κρατών οι οικονομικές εξελίξεις. Δεν έχουν την ίδια ευχέρεια προοδευτικές δυνάμεις να αναζητήσουν εναλλακτικές επιλογές, στρατηγικές συμμαχίες, διεθνή ερείσματα. Στον κόσμο της μιας υπερδύναμης και των διαμορφούμενων υπερεθνικών και εθνικών πόλων, της παγκοσμιοποιημένης οικονομίας και της κυριαρχίας του χρηματοπιστωτικού κεφαλαίου, τα δεδομένα απαιτούν άλλη στρατηγική. Όχι μια παραδοσιακή και τυφλή στρατηγική ρήξεων που οδηγεί τη χώρα στην κατάρρευση. Μια νέα ιστορική σύνθεση είναι αναγκαία. Και αφορά συνολικά την παγκόσμια διακυβέρνηση, την ευρωπαϊκή ενοποίηση και τη συμμετοχή της χώρας στο γίγνεσθαι της νέας τάξης πραγμάτων που βρίσκεται υπό διαμόρφωση.\n«Σε μια κρίση, η πιο τολμηρή επιλογή είναι συχνά η πιο ασφαλής» συνήθιζε να λέει ο Κισινγκερ.\nΗ κρίση χρέους και η πολύχρονη ύφεση που βιώνουμε δεν αφαιρει απλώς κατακτημένα δικαιώματα. Συρρικνώνει την εθνική κυριαρχία πέρα από τους αποδεκτούς κανόνες της Ευρωπαϊκής Ένωσης, περιστέλλει τη δημοκρατία και αποδιαρθρώνει την οργάνωση της κοινωνίας.\nΓι’αυτό ακριβώς οι μεταρρυθμίσεις και οι ανατροπές που απαιτούνται ενέχουν τη δυναμική μιας νέα μεταπολίτευσης που επανατοποθετεί τη χώρα στον ευρωπαϊκό χάρτη, επανιδρύει την δημοκρατία και ανασυγκροτεί την κοινωνική οργάνωση .\nΧρειαζόμαστε ένα τολμηρό και ριζοσπαστικό σχέδιο εξόδου από την κρίση ενταγμένο σε μια νέα εθνική επαγγελία.\nΚι αυτό δεν είναι υπόθεση των οικονομολόγων και των τεχνοκρατών. Είναι ιστορική παρακαταθήκη της μεγάλης δημοκρατικής προοδευτικής παράταξης.\nΠοιος θα αναλάβει λοιπόν την ιστορική ευθύνη να επαναδιαπραγματευτεί ιστορικά με τη Δύση τη θέση της χώρας στη κρίσιμη εξέλιξη των επόμενων δεκαετιών;\nΠοιος θα αναλάβει την εσωτερική ανασύνταξη και την αναθεώρηση του μνημονίου για την γρήγορη έξοδο απ΄ αυτό;\nΠοιος θα ενώσει ξανά σε συνθήκες εθνικής λαϊκής ενότητας, το λαό, θα του ανοίξει δρόμο ελπίδας και προοπτικής;\nΑυτό είναι το ιστορικό χρέος της κατακερματισμένης και βρίθουσας από προσωπικές στρατηγικές, ιδιοτελείς επιδιώξεις και μικροκομματικές σκοπιμότητες δημοκρατικής προοδευτικής παράταξης. Το κενό που άφησε στη χώρα και το πολιτικό σύστημα είναι αδύνατο να καλυφθεί από τον αριστερό λαϊκισμό και την ιδιοτέλεια μιας τυχοδιωκτικής Αριστεράς που κυβερνά ή από τη δήθεν μεταρρυθμιστική στροφή που επιχειρεί να κρύψει τις πραγματικές προθέσεις για δεξιά παλινόρθωση, της νέας Δεξιάς.\nΑς είμαστε, όμως ειλικρινείς.\nΤο ΠΑΣΟΚ της Μεταπολίτευσης αλλάζοντας στην πορεία της διαδρομής του δεν υπάρχει πια εδώ και χρόνια. Το θυμίζουν κάποιες φιγούρες στελεχών όχι ευκαταφρόνητες σε αριθμό και μια λαϊκή βάση πολύ ευρύτερη από το ποσοστό που το ψήφισε στις τελευταίες εκλογές, άστεγη και χαμένη στην κρίση. Πάντοτε στην προσδοκία να αναγεννηθεί εκ βάθρων η δημοκρατική προοδευτική παράταξη. Να εμφανιστεί με άλλα λόγια το Διάδοχο ΠΑΣΟΚ της νέας εποχής, όχι ως όνομα ή σύμβολα, όχι ως διαδοχή αρχηγών, αλλά ως το νέο το ριζοσπαστικό πολιτικό υποκείμενο που θα καθορίσει του όρους της νέας Μεταπολίτευσης και θα εκφράσει το χώρο της Κεντροαριστεράς.\nΓια τη μορφή, το σχήμα, τη δομή και κυρίως την πρόταση για έξοδο από την κρίση της ελληνικής κοινωνίας, πρέπει να ερωτηθεί, να συζητήσει και τελικά να αποφασίσει η ευρύτερη δυνατή βάση της παράταξης. Είναι κρίσιμη τόσο η πρωτοβουλία και η προσπάθεια που καταβάλει η Πρόεδρος του ΠΑΣΟΚ όσο και τα βήματα που πρόκειται να ακολουθήσουν. Από την εκλογή του επικεφαλής που οφείλει να σηματοδοτήσει το εύρος και να οριοθετήσει την πραγματική βάση του νέου φορέα μέχρι το Συνέδριο που θα οριστικοποιήσει τις τελικές αποφάσεις θα εξαρτηθεί κατά μέγιστο μέρος η επιτυχία του εγχειρήματος.\nΕμείς είμαστε εδώ, θα είμαστε εδώ, θα δώσουμε ξανά τη μάχη και θα νικήσουμε\nPrevious Previous post: Σημεία ομιλίας Φώφης Γεννηματά Προέδρου του ΠΑΣΟΚ στην εκδήλωση του ΙΣΤΑΜΕ στην Πάτρα για τα 42 χρόνια από την ίδρυση του ΠΑΣΟΚ\nNext Next post: Π. Χρηστίδης: Το ευαισθητόμετρο του ΣΥΡΙΖΑ


Mορφές και σκηνές της Ελληνικής Επανάστασης στην πρόσοψη της Βουλής - The President\nΑρχική SLIDER Mορφές και σκηνές της Ελληνικής Επανάστασης στην πρόσοψη της Βουλής\nMορφές και σκηνές της Ελληνικής Επανάστασης στην πρόσοψη της Βουλής\nΠτΔ: Στα Συντάγματα του Αγώνα οι επαναστάτες αποτύπωσαν όλα όσα συγκροτούν και εγγυώνται την ενότητα και τη συνοχή του έθνους\nΠαρουσία της πολιτειακής και πολιτικής ηγεσίας της χώρας, των αρχηγών και εκπροσώπων των κοινοβουλευτικών κομμάτων, του Αρχιεπισκόπου Αθηνών και πάσης Ελλάδος, πρέσβεων, της προέδρου της Επιτροπής “Ελλάδα 2021” και του προέδρου του Ιδρύματος Ωνάση, ο κ. Τασούλας τόνισε ότι “Η Βουλή δεν είναι μόνο ιστορικός θεματοφύλακας της μνήμης του Αγώνα. Η Βουλή, το Κοινοβούλιο, το αντιπροσωπευτικό δηλαδή σύστημα που εδώ μέσα στο βουλευτήριο εκδηλώνεται, είναι ένα από τα πολύτιμα τρόπαια εκείνου του Αγώνα. Η μορφή της πολιτείας ήθελαν οι Αγωνιστές του ’21 να είναι ‘‘παραστατική”, δηλαδή κοινοβουλευτική”. Όπως σημείωσε ο πρόεδρος της Βουλής, “παραστάτες” ελέγοντο οι πρώτοι βουλευτές. “Και εδώ είναι η μαγεία και η γοητεία της ελληνικής γλώσσης. «Παραστάτης» είναι αυτός που στέκει «παρά», δίπλα σου, παλεύει μαζί σου, κοντά σου. Δεν τους είπαν ούτε «προστάτες», καθώς «προστάτης» είναι αυτός που είναι μπροστά σου, ούτε «επιστάτες» που είναι αυτός που είναι πίσω σου και μάχεται, αλλά «Παραστάτες»”.\nΠροηγούμενο άρθροH Σλοβενία ανοίγει ξανά τους υπαίθριους χώρους της\nΕπόμενο άρθροΠάσχα στον τόπο κατοικίας δεύτερη χρονιά, αλλά “με περισσότερη ελευθερία”


Έγινε το αναμενόμενο: Παραμένει στο «τιμόνι» της ΑΕΚ ο Κανέδα\nΠΟΛΙΤΗΣ SPORTS, 23/05/2020 (τελευταία ενημέρωση 12:55)\nΥπό τις οδηγίες του Nταβίντ Κανέδα θα πορευτεί η ΑΕΚ την επόμενη αγωνιστική περίοδο.\nΟι Λαρνακείς έμειναν απόλυτα ευχαριστημένοι από τη δουλειά του Ισπανού τεχνικού, στο ελάχιστο χρονικό διάστημα που πρόλαβε να εργαστεί φέτος στην ομάδα τους κι έτσι έσπευσαν να ανανεώσουν τη συνεργασία τους μαζί του για ακόμη δύο χρόνια (1+1 χρόνια).\nΥπενθυμίζεται ότι o πενηντάχρονος προπονητής αντικατέστησε τον περασμένο Φεβρουάριο τον Ηλία Χαραλάμπους στο τιμόνι της ομάδας, αλλά η διακοπή του πρωταθλήματος λόγω κορωνοϊού δεν του επέτρεψε να οδηγήσει την ΑΕΚ στις ευρωπαϊκές διοργανώσεις.\nΗ ενημέρωση της ΑΕΚ αναφέρει τα εξής: «Η Αθλητική Ένωση Κίτιον (ΑΕΚ) Λάρνακας είναι στην ευχάριστη θέση να ανακοινώσει την συμφωνία και τις υπογραφές νέου συμβολαίου με τον προπονητή της ποδοσφαιρικής μας ομάδας David Caneda, για τα επόμενα 1+1 χρόνια. Όλη η οικογένεια της ΑΕΚ του εύχεται κάθε επιτυχία».\nΚαλύπτουν κενά των κρατικών νοσηλευτηρίων, οι ιδιώτεςΕλεγκ. Υπηρεσία προς ΠτΔ: Οι έλεγχοι σε πραγματικό χρόνο είναι σημαντικοί σε χώρες όπως η Κύπρος


Η Telematica έγινε μέλος του GRECA (Ελληνικός Σύνδεσμος Ηλεκτρονικού Εμπορίου) στα μέσα του 2015 συμβαδίζοντας με τις νέες τάσεις της αγοράς και την ολοένα αυξανόμενη δυναμική του ηλεκτρονικού επιχειρείν .\nΟ Ελληνικός Σύνδεσμος Ηλεκτρονικού Εμπορίου (GRECA) αποτελεί το εθνικό όργανο για τον ταχύτατα αναπτυσσόμενο κλάδο του Ηλεκτρονικού Εμπορίου. Όντας ένα σημείο αναφοράς, όλες οι επιχειρήσεις/ μέλη έχουν τη δυνατότητα να ενημερώνονται άμεσα για τις εξελίξεις και να λαμβάνουν στατιστικά στοιχεία, πληροφορίες και δεδομένα τα οποία τις βοηθούν να λάβουν αποφάσεις σύμφωνα με την επικαιρότητα. Το σήμα GRECA, διασφαλίζει την αποδοχή και την τήρηση του Κώδικα Δεοντολογίας από όλες τις εταιρείες που είναι μέλη.\nΤο Μάρτιο του 2015 ο GRECA συμφώνησε να γίνει μέλος του ευρωπαϊκού οργανισμού για το ηλεκτρονικό εμπόριο «eCommerce Europe». Με την προσχώρησή του στον eCommerce Europe, ο GRECA θα βρίσκεται πλέον στο επίκεντρο των ευρωπαϊκών εξελίξεων για τον κλάδο του ηλεκτρονικού εμπορίου.\nΟ πρωταρχικός σκοπός του Συνδέσμου είναι η διαφύλαξη και προαγωγή των κοινών συμφερόντων των μελών του και γενικότερα του κλάδου του Ηλεκτρονικού Εμπορίου.\nΈχοντας ως άξονα τον παραπάνω βασικό σκοπό, ο Σύνδεσμος θέτει ως στόχους (1) την ανάπτυξη ενός πνεύματος συνεργασίας μεταξύ των μελών του, γεγονός που θα βοηθήσει την ανάπτυξη του Ηλεκτρονικού Εμπορίου και θα ενισχύσει την ύπαρξη καλών πρακτικών. (2) Την εκπαίδευση των μελών του σε θέματα ηλεκτρονικού επιχειρείν καθώς και (3) Την προώθηση του Ηλεκτρονικού Εμπορίου στο ευρύ κοινό με τη στήριξη των φορέων που εμπλέκονται στον κλάδο. Τέλος (4) Τη συμβολή στην προστασία τόσο των μελών του, όσο και του καταναλωτικού κοινού προάγοντας την ποιότητα και την αξιοπιστία των παρεχόμενων υπηρεσιών και προϊόντων.